Pok - Wikipedia\nAr Pok, gant Francesco Hayez, e 1859.\nUr pok zo ur stokadenn graet gant diweuz un den ouzh un den all, pe ouzh un dra all, da ziskouez karantez peurvuiañ, pe doujañs, mignoniezh, c'hoant revel.\nMeur a seurt pokoù zo, hervez an doare-ober, gant muzelloù stardet pe gant muzelloù digor, hervez al lec'h ma lakaer an diweuz, war ar jod pe war ar reizh, hervez an dud a boker dezho, serc'h pe kerent.\nTud zo a bok da loened, skeudennoù, delwennoù, mein, douar. Un emzalc'h relijiel e c'hall bezañ, pe neuze oberoù awenet gant treuzkredennoù.\n4 Pokoù brudet\n5 Ar pokoù er yezh\nPokoù etre daou Cynomys\nDizemglev zo etre an denoniourien da c'houzout pe un ober desket pe un emzalc'h naturel eo pokat. Pokat a c'hall kas da oberoù reizhel, pa c'hall an danvez embaridi c'hwesa ha blasa feromonoù.\nChas, kizhier, ezen, evned, ha loened all c'hoazh, a lip an eil egile, pe a lip tud a-wechoù. Hervez lod skiantourien ez eo kar an ober-se da bokat.\nPok ha korfadurezh\nPa vezer o pokat e lakaer kalz a gigennoù da labourat : 34 c'higenn eus an dremm, ha 112 all.\nEvit pokoù zo e lakaer an teod e genoù an den all ; hennezh a vez graet ar pok martolod anezhañ a-wechoù ; French kiss "pok gall a lavar ar saoznegerien).\nKleñvedoù a c'heller tapout dre bokat d'an dud, pa vez viruzoù en halv : mononukleoz, herpes; ar SIDA] avat n'heller ket, goude ma vije c'hoarvezet ur wech e 1997 met abalamour ma oa gwad e halv an hini e oa.\nUr merk a hoal hag a zoug karantezus eo ar pokoù.\nE sevenadur ar C'hornôg hiziv e c'hall bezañ ur merk a vignoniezh ivez etre tud en em anavez hag a bok an eil d'egile d'en em saludiñ.\nKement-se a vez graet etre skolidi eus ar memes skol, etre tud er memes labour da skouer. \nN'eo ket an holl dud war an douar a ra pokoù.\nEr c'hreisteiz d'ar Sahara, en Azia, e Polinezia, e-touez an Amerindianed, ne oa ket anavezet ar pokoù ken na oa bet degaset ar c'hiz gant tud Europa.\nJudaz o pokat da Jezuz\nIzelvos gant Giotto di Bondone\nCapilla degli Scrovegni, Padova, 1304-1306\nPokat d'ar groaz er relijion gatolik\nBesprezidant Brazil o pokat da zorn arc'heskob Brasilia\nAgência Brasil, 25 a viz Eost 2003\nMari Madalen a bokas da dreid Jezuz.\nJudaz a bokas da Jezuz ivez ; kaoz a vez eus pok Judaz hiziv c'hoazh.\nAr pok a beoc'h a vez graet el liderezh kristen,\nGwelet e vez ar pab a-wechoù o pokat d'an douar pa zegouezh en ur vro.\nPokat da droad ar pab a ra e weladennerien.\nE broioù zo e poker da walenn ur c'hardinal pe un eskob, da zorn ur beleg.\nAr gristenien reizhkredennek a bok d'an ikonoù, d'ar groaz, da zorn ar beleg,.\nKatoliked zo a bok d'o chapeled, d'o dorn goude ober sin ar groaz, da c'hloazoù Jezuz war ar groaz, pe da skeudennoù all eus ar Basion.\nMuzulmiz a bok d'ar Maen Du e Mekka e-kerzh an Hajj, an droiad-pirc'hirinañ d'ar gêr nevet.\nAr Yuzevien a bok da voger Templ Jeruzalem ha d'an Torah.\nPokoù brudet[kemmañ | kemmañ ar vammenn]\nAr pok d'an aerouant pe d'an touseg er mojennoù.\nAr pok d'an naer, gant ar fakired\nAr pokoù er yezh[kemmañ | kemmañ ar vammenn]\nAr pok trouz a strak war an divjod\nAr pokoù c'hwek hag ar pokoù tomm a vez roet war ar genoù, evel ar pok martolod, pe ar pok penn-da-benn.\nReiñ ur pok Spagn d'ur vaouez zo kement hag he lakaat brazez.\nPok-ha-pok e vez an dud pa vezont atav o pokat an eil d'egile ; bezañ stok-ha-stok a lavarer ivez.\nErastos o pokat d'e eromenos\nPod pri-poazh attikat, c. -480\nBan ha Bohort o pokat d'ar roue Arzhur\nBro-C'hall, XIVvet kantved\nMarv Tristan hag Izold\nTristan de Léonois, XVvet kantved\nPokat da dreid ar pab\nUr samourai o pokat d'e serc'heg\nMiyagawa Isshô, ca. 1750\nGoulenn da zimeziñ\n↑ Hervez al lavar latin Asinus asinum fricat\n↑ Geriadur Ménard, p. 134a.\n↑ (en) The New York Times, 11/07/1997\n↑ (en) The New York Times, 06/04/2006\n(fr) Denise Medico-Vergriete : Le Baiser, Alain Stanké Éditeur, Montréal, 2001, (ISBN 978-2-7604-0679-7)\n(en) Joshua Foer : The Kiss of Life, The New York Times, 14/02/2006\n(en) Tracy V. Wilson : How Kissing Works – History and Anatomy of the Kiss, How stuff works\n(en) Top 10 Famous Kisses An 10 pok brudetañ, adalek hini Judaz betek hini Spider-Man\nPok d'an dorn\nAr Pok, oberennoù arzel.\nAdtapet diwar « https://br.wikipedia.org/w/index.php?title=Pok&oldid=1973753 »\nKemmoù diwezhañ degaset d'ar bajenn-mañ d'an 6 Meu 2022, da 09:12.


Ag er vrastet véritable - Wikimammenn\nAg er vrastet véritable\nJ.-M. Galles, 1829 (p. 37-39)\n◄ Ag er moyandeu a zou ret quemér eit goarn er burtæt Ag er vrastet véritable Græceu en Eutru Doué a zou aveit er-ré humble ►\nAg er vrastet véritable.\nBOUT a zou un différance infini étré er péh a ra brastet en dut ag er bed, hac er péh a ra brastet serviterion Doué.\nEr péh a verche puissance er Rouanné, é madeu hemb som, palæsieu caër, en nombre bras ag ou serviterion ; er péh a verche brastet en dén just é en disprisance ag er bed, en horreur doh er pehet, caranté Doué.\nGùir gloër, gùir mérit mab-dén e gonsist é tongein Doué hac é ouarn é ourhemeneu.\nEn Æl a oai bet casset de Vari a berh en Eutru Doué a laras dehi : Mé hou salud, hui péhani a zou lan a hræce ; en Eutru Doué a zou guenoh. A ean a éellai mêlein er Uirhiés én ur fæçon gloriussoh ?\nEn hani de béhani é éellehér laret guet gùirioné : Cavet a hoès græce dirac en Eutru Doué ; agréable oh dirac é zeulegat, henéh e véritehai ol mêlationeu er dut hac en Ælet.\nÉn amzér ma oai bet casset en Æl de Vari, Cæsar hac Herod a oai aséet ar en tróne. Galhuet ouent bras, puissant, courajus. Mæs petra ouent ind dirac en Eutru Doué, péhani é hunan a zou er just Juge ag er vrastet véritable ?\nUr Uirhiés youanq péhani a chommai cuhet é Nazareth, a véritai infinimant mui eit ai er brassan mêlationeu.\nEr vrastet véritable n’hum vesul quet ar chongeu væn en dut, mæs ar chongeu en Eutru Doué, péhani é hunan a zou bras, ha dirac péhani n’en dès rvitra bras meit er péh a rér aveit ou.\nPetra é ol er vresélerion vras en dès laqueit en doar de vout souéhet dté ou victoërieu, é comparage en dut Santel a forme er Religion dré er vertuïeu ?\nGloriussoh é feahein é oal inclinationeu, eit gouni ranteleaheu. Coustein a ra calz bihannoh douguein victoërieu ar er réral, eit hum feahein-ni hun hunan.\nUr gùir grechén ne zeli quet bout sellet èl unan ag er vresélerion-zé pére ne za ou gloér meit ag ur victoër benac ou dès douguet, èl unan ag er vresélerion-zé ag un dé : ur hrechén a zou ur bresélour continuel a gresq é hloër hamdé.\nÉ hloër a zou discar ol er péh en arrest, hac é fin a zou jouissein a Zoué hac hum reposein én ou.\nHa nezé, a ean a zou brassoh inour eit en hani a chervige Doué hac a vout dehou ? Er chervigein, a zou bout Roué.\nEr Scritur, én ur gonze a Abraham, a Voïs, a Zavid, ag en dut brassan a zou bet ar en doar, ou galhue Serviterion de Zoué. En hanhue-cé a gompren ol er réral, pé quêntoh er réral n’en dint nitra, comparaget doh t’ou.\nEn inour a servitour de Zoué a zou quement drès er galité a Roué, èl me ma Doué, drès en ol Rouanné.\nO Roué éternel ! Mæstre souveræn ag er bed ! groeit-on aveit oh hou ç’hunan. A éellein a rér hou ç’hanaouit, hac inourein un aral ? A éellein a rér hou ç’hanaouit, ha ne pas estimein infinimant condition er ré hou chervige ?\nPéh ur gloër aveir mab-dén, quer miserable a nehou é hunan, éellein en dont en inour a hou chervigein hac a nou cârein :\nGroeit, ô men Doué ! dré hou cræce, ma comprenein erhat penaus en hani péhani, én ur vuhé cuhet èl ma oai hani Mari, en dès soin a obér hou volanté hac a hou chervige guet fidélité, a ra un dra gloriussoh ha brassoh eit ol er péh a zou bras ha glorius dirac deulegat en dut dal ha fol.\nAdtapet diwar « https://br.wikisource.org/w/index.php?title=Ag_er_vrastet_véritable&oldid=105741 »\nKemmoù diwezhañ degaset d'ar bajenn-mañ d'an 15 Eos 2017, da 14:04.


Région_Bretagne - Ur rod-vor nevez er-maez da Vreizh\n« Breizh a zo e penn a-raok ar rodoù-mor e Frañs a-dra-sur. An energiezhioù mor a vo e-kreiz an treuzkemm energetek en hor rannvro », en doa lavaret Dominique Ramard, kuzulier-rannvro dileuriet evit an treuzkemm energetek, en ur drugarekaat « an holl skipailhoù o deus labouret evit kas an embregadenn dibar-se da benn, adalek Brest betek morañ ar rod-vor ! ». Rannvro Breizh, evel kevelerez ar raktres, a vez o harpañ diorren ur gwir filierenn c’hreantel war an energiezhioù mor nevezadus (sellet ouzh ar pennad sterniet).\nUn uzin-skouer luget ouzh ar rouedad tredan\nE 2011-2012 e oa bet lakaet ur c’hentpatrom rod kentañ er mor hag e 2013-2014 e oa bet lakaet un eil : ur prantad arnodiñ e oa evit gwelet penaos staliañ an deknologiezh nevez-se er gwirvoud. Un embregadenn deknikel ha luziet-bras a oa bet kaset da benn gant skipailhoù Tredan Frañs ha RELS/Openhydro dimerc’her evit lakaat an ardivink e 40 m donder er-maez da Bempoull. Gant an eil rod-vor a vo lakaet en nevezamzer ez aio d’ober an uzin-skouer gentañ a vo luget ouzh ar rouedad tredan vroadel : tennañ a ray gounid eus ar redoù-mor a zo en-dro d’an enezenn. 1MW a vo produet gant pep rod.\nBreizh : ur rannvro-skouer evit an energiezhioù mor\nN’eo ket korvoet a-walc’h galloudezh energetek aodoù Breizh. Evit tennañ splet gwelloc’h eus lec’hiadur Breizh war an dachenn ha harpañ diorren ur gwir filierenn c’hreantel evit an energiezhioù mor, e labour ar Rannvro war dri ahel bras :\n- Skoazellañ ar raktresoù enklask ha neveziñ,\n- Frammañ ur filierenn c’hreantel (en-dro da raktresoù parkadoù rodoù-mor ha rodoù-avel en donvor dreist-holl, raktres terkañ porzh Brest evit sevel rodoù-avel),\n- Kemer perzh e savenn neveziñ bedel Frañs Energiezhioù Mor staliet e Brest.\nPolitikerezh Rannvro Breizh evit an energiezh\nTags : Énergie Innovation Mer\nPublié le Thursday, January 21, 2016


(Adkaset eus Tad Nedeleg)\nTad an Nedeleg, pe Tadig an Nedeleg, pe Tad-kozh (an) Nedeleg, pe Paotr (kozh) an Nedeleg eo an den, gwenn e varv ha ruz e vantell, a zegas profoù d'ar vugale da noz Nedeleg, hervez ur vojenn savet en XIXvet kantved en Amerika, diwar istor sant Nikolaz, ha degouezhet e Bro-C'hall en XXvet kantved (gant ar soudarded stadunanat e 1917, a greder), hag e Breizh war-lerc'h an eil brezel bed.\n1 E boltred\n2.2 XIXvet kanved\n4 E Bro-C'hall\nKemm a ra an den a vro da vro, rak ne vez ket heñvel an amzer e Kanada hag en Aostralia d'ar 25 a viz Kerzu. Gant korriganed e vez skoazellet da gargañ e stlejell a zo sachet gant kirvi-erc'h, pe ur plankenn-mor en Aostralia. Dre ar siminal (pa vez unan) e teu en tier da lakaat ar profoù e botez ar vugale dirak an oaled pe en-dro d'ar wezenn-sapr. E Bro-Saoz ha SUA e vez lakaet ul loer ouzh barlenn ar siminal pe dindan gwezenn Nedeleg. En Enez ar Skorn e lak un tamm prof e botez ar vugale lakaet war varlenn ar prenestr adalek penn kentañ miz Kerzu.\nKentañ keloù eus an den a voe e SUA en XIXvet kantved eta. Dont a ra an anv Tad an Nedeleg eus an anv gallek Père Noël. Father Christmas a lavarer e saozneg bremañ. Koulskoude e oa Santa Claus e anv da gentañ. Dont a ra an anv-se eus ar Sinter Klaas nederlandek, a ra dave d'ar sant Nikolaz.\nhini Nisse (pe Julenisse) ur c'horrigan eus broioù Lec'hlenn, a zegas profoù d'ar gouel a zo e-kreiz ar goañv, ar Midtvintersblot, ur paotr barvek, gant e voned, hag e zilhad feur ivez;\nhini un doue kelt Gargan, a vije bet diazez Gargantua ar skrivagner Rabelais,\nMojenn Sant NikolazAozañ\nBevañ a rae Nikolaz e kreisteiz Turki e-kichen Antalya er IVvet kantved. Anaout a reas an heskinadeg diwezhañ ha Sened Meur Nikea, a-bouez en istor ar gristeniezh. Hervez ur vojenn en devije saveteet tri bugel.\nEngravadur embannet e Canadian Illustrated News en 1875.\nEn 1821 en Evrog Nevez e voe embannet A New-year's present, to the little ones from five to twelve. El levr e kaver ur varzhoneg dizanv, Old Santeclaus with Much Delight, gant Santeclaus en ur stlejell sachet gant ur c'harv-erc'h o vont da gas profoù d'ar vugale . Mennozhioù modern diwar-benn Santa Claus a oa krog da redek goude embann ur varzhoneg dizanv all, "A Visit From St. Nicholas" (anavezet hiriv evel "The Night Before Christmas") en Troy, New York, Sentinel d'an 23 a viz Kerzu 1823; Clement Clarke Moore a lavaras diwezhatoc'h e oa eñ an hini a oa an oberour, met hervez lenneien zo eo Henry Livingston, Jr. (marvet nav bloaz a-raok diskleriadur Moore) an hini a oa saver an oberenn.\nE 1860, er sizhunieg Harper's Illustrated Weekly en Evrog Nevez, e weler Santa Claus en ur gwiskamant gant feur gwenn hag ur gouriz lêr. E-pad tost da 30 vloaz e vo skeudennet ar boulom gant Thomas Nast, skeudennaouer ar gelaouenn, hag embannet kantadoù a dresadennoù diwar-benn kement tra a denn da vojenn Santa Claus. Eñ an hini a roas dezhañ e berzhioù brudetañ: e gof, e gorn-butun evel un Izelvroad eus an amzer, gwiskamant feur. Nast ivez eo an hini a laka an den, en un dresadenn eus 1885, da chom er pol Norzh. Adkemeret e voe ar mennozh er bloaz goude gant ar skrivagner George P. Webster.\nEngravadur gant Thomas Nast en Harper's Illustrated Weekly en 1881.\nEn Rusia eo deuet Ded Moroz da vezañ tost da batrom Sant Nikolaz war-dro dibenn an XIXvet kantved.\nKrouet e vije bet Tad an Nedeleg, hervez ar vrud, gant ar gompagnunezh Coca-Cola en 1931. Kement-se n'eo nemet ur vojenn e-giz kêr.\nDeuet eo ar Père Noel gall eus ar Father Christmas stadunanat erruet er vro e 1944 hag eus skeudenn Sant Nikolaz, un dudenn eus mojennoù-pobl Alamagn hag ar broioù alamanek, hag anavezet e Loren gallek zoken koulz hag e Flandre hag Elzas.\nImplijet eo bet Tadig an Nedeleg-se gant ar IVre Republik C'hall, goude amzervezh Pétain eta, evit digristenaat Nedeleg. Ha talvoudus bras eo bet kanaouenn Tino Rossi (a oa bet bac'het e 1944) , d'ar bolitikerien da vrudañ, e 1946, an ideologiezh nevez ha da Dino da gaout pardon ha bennozh ofisiel.\nDed Moroz, kizellet en erc'h, e Samara.\nPelec'h emañ Tad an Nedeleg o chom?\nHervez tud Norge eo e Droeback, 50 km er c'hreisteiz da Oslo.\nDa vugale Denmark n'eus arvar ebet: e Greunland.\nE SUA e kreder emañ er Pol Norzh.\nFoeltr forzh ne ra tud Finland: en 1927 o deus divizet e ranke magañ e girvi-erc'h. Neuze eo bet lakaet e annez e Laponia, e bro Korvatunturi da gentañ. Goude-se, peogwir e oa un tamm distro an tolead, en doa ranket dilojañ da vont da Rovaniemi.\nE Turki ec'h embanner eo er vro-se emañ relegoù ar sant Nikolaz, e tolead Antalya.\nEizh karv-erc'h n'en doa ken an Tad Nedeleg e deroù an XXvet kantved. E 1939 e voe krouet un navvet dezhañ gant ar barzh Robert L. May en ur gontadenn Nedeleg ma ranke an den kaezh stourm ouzh ar gwallamzer ha ma oa o vont da vezañ diwezhat en e labour, panevet Rudolph, ar c'harv-erc'h ruz e fri, a sklerijenne an hent e-kreiz ar gorventenn.\n[Pourquoi frapper le Père Noël lorsque l’on est un islamiste radicalisé ?]\n↑ mentioning Don Foster, Author Unknown: On the Trail of Anonymous (New York: Henry Holt, 2000: 221–75) for the attribution of Old Santeclaus to Clement Clarke Moore. Tspace.library.utoronto.ca.\n↑ Fazi arroud : Tikedenn <ref> direizh ; ne oa bet lakaet tamm testenn ebet evit an daveennoù anvet msnbc\n↑ Kirkpatrick, David D. (2000-10-26). "Whose Jolly Old Elf Is That, Anyway?; Literary Sleuth Casts Doubt on the Authorship of an Iconic Christmas Poem".\n↑ (fr) http://tatoufaux.com/spip.php?article330, (en) http://www.snopes.com/cokelore/santa.asp\nAdtapet diwar « https://br.wikipedia.org/w/index.php?title=Tad-kozh_an_Nedeleg&oldid=1890395 »\nDernière modification le 22 Kzu 2020, à 11:15\nKemmoù diwezhañ degaset d'ar bajenn-mañ d'an 22 Kzu 2020, da 11:15.


Metan • CH4\nNiverenn EINECS 200-812-7\nNiverenn CAS 74-82-8\nMas molekulel 16,043 u\nTemperadur teuziñ 90,55 K (-182,6 °C)\nTemperadur berviñ 111,75 K (-161,4 °C)\nPoent tric'hement 90,68 K (-182,47 °C)\nPoent kritikal 190,45 K (-82,7 °C)\n(da -164 °C) 415 kg/m³\nAr metan (CH4) zCH4) o un hidrokarbon eus rumm an alkanoù. Ar volekulenn-se he deus un atom karbon (C) ha 4 atom hidrogen (H).\nAr metan eo elfenn bennañ ar gaz naturel. Bez' eo ivez elfenn bennañ ar biogaz deuet eus goadur materioù organek loen pe struj en diank oksigen. Savet eo gant bakterioù metanogenek a vev e meteier anaerobiotek eleze hep oksigen.\nAr metan eo ivez an hidrokarbon klasel nemetañ a c'heller kaout dre un argerzh biologel naturel. Gaz naturel dreist-holl, ha dre se gaz fosilek, a vez implijet, met diorroet e vez implij ar metan adnevezapl, a vez graet biogaz anezhañ ivez : Sveden, Alamagn, Danmark, Viêt Nam, Kambodja, Sina, India...\nDilaosket e vez ar metan ent naturel en takadoù gleborek nebeut oksigenek evel ar geunioù hag an douaroù beuz. En em furmiñ a ra ivez e-barzh stomok ar bronneged hag ez eo gaz pennañ ar brammoù hag al loufoù.\nKementadoù bras a vetan a vez paket e deun ar meurvorioù dindan stumm hidratoù metan. Met da ziwall zo : karbon ar metan fosilek, n'eo ket ken karbon 14 (14C) e-giz ma vez peurvuiañ, met e izotop : ar c'harbon 12 (12C) (diwar an dezintegradur izotopek c'hoarvezet e-pad degadoù a viliadoù a vloavezhioù). Ma teu an hin da dommañ kalz e c'hellfe ar 12C bezañ dilaosket fonnus, ar pezh a zegasfe kudennoù ekologel niverus ouzhpenn. A-gevret gant ar 12C e vefe memes tra gant ar CO2 fosilek paket kementadoù brasoc'h anezhañ c'hoazh e deun ar meurvorioù dindan stumm holenoù (bikabonatoù dreist-holl).\nUn nebeud perzhioù[kemmañ | kemmañ ar vammenn]\nEr c'hondisionoù reizh a demperadur hag a wask ez eo ur gaz skañvoc'h eget an aer, diliv ha dic'hwezh. Dourennekaat a ra da -161,4 °C ha solutaat da -182,6 °C.\nDouester ar metan dourennek a zo 0,415 da -164 °C.\nE zisolvablentez en dour a zo 0,4 ml evit 100 ml dour d'an temperadur a 20 °C, an disolvablentez-se en alkool a zo 47 ml d'ar memes temperadur ha 104 ml da 10 °C en eter evit ar memes volum a 100 ml atav.\nUn danvez loskant eo ar metan. Entanañ a ra da 667 °C en bezañs oksigen. Skrivet e vez reaktadur loskidigezh ar metan evel-henn :\nmetan + dioksigen → dioksidenn garbon + dour\n1 m³ metan da 15 °C (gaz naturel) a zilaosk 9,89 kWh (35,6 MJ) a energiezh.\nTreuzdouget e vez ar metan (evit gwir, ar gaz naturel, a zo ouzhpenn 90% a vetan ennañ) gant metanlistri pa vez dezhañ un temperadur a -162 °C hag ur gwask tost ouzh ar gwask atmosferek.\nAdtapet diwar « https://br.wikipedia.org/w/index.php?title=Metan&oldid=1864906 »\nKemmoù diwezhañ degaset d'ar bajenn-mañ d'an 4 C'hwe 2020, da 19:55.


Kaozeadenn Implijer:90.32.38.215 - Wikipedia\nLa Mer[kemmañ ar vammenn]\nDemat, Emaoc'h o paouez ouzhpennañ an evezhiadenn « (ha klevet e vez) ». Din-me ez eo un ali personel ha n'hall ket bezañ kemeret e kont amañ. Petra a soñjit eus se ? A galon.--Prieladkozh (kaozeal) 21 Gwe 2018 da 16:51 (UTC)\nA-du. Kasaat a ran koulz CT hag e oberennoù, met lemel a rin an evezhiadenn. Trugarez deoc'h evit ar goulenn.--90.32.38.215 21 Gwe 2018 da 19:21 (UTC)\nTrugarez vras eus ho respont didro. Gallout a ran kompren ac'hanoc'h... A galon.--Prieladkozh (kaozeal) 22 Gwe 2018 da 07:42 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:90.32.38.215&oldid=1806472 »\nKemmoù diwezhañ degaset d'ar bajenn-mañ d'an 22 Gwe 2018, da 07:43.


En hungareg e reer gant Kodály Zoltán met dalc'het e vezo da stumm kornôgel urzhiadur an anvioù tud amañ.\nZoltán Kodály (Hungareg : Kodály Zoltán, [ˈkodaːj ˈzoltaːn]), ganet d'ar 16 a viz Kerzu 1882 hag aet da anaon d'ar 6 a viz Meurzh 1967, a oa ur sonaozour, ur studier sonerezh tudoniour, ur c'helenner, ur yezhoniour hag ur prederour a orin hungariat.\nZoltan Kodaly plakenn enoriñ e kêr Budapest Hungaria\nAnavezet ez eo dreist-holl dre ar bed evit bezañ krouer an hentenn deskiñ sonerezh "an hentenn Kodály".\n1 Zoltán Kodály hag Himnusz\n5 Sonerezh kambr / Binvioù sonerezh\nZoltán Kodály hag HimnuszAozañ\nE-kerzh mare kreñvañ an hollveliegezh komunour war bro Hungaria (1949-1956), Sekretour ar Strollad nemetañ ha komunour Mátyás Rákosi a savas ar goulenn gant ar barzh Gyula Illyés hag ar sonaozour Zoltán Kodály daou a arzourien brudet-mat ar mare, da seveniñ ur c'han broadel nevez da Republik Poblek Hungaria e-plas an hini orin Himnusz.\nSonerezh kambr / Binvioù sonerezhAozañ\nAdtapet diwar « https://br.wikipedia.org/w/index.php?title=Zoltán_Kodály&oldid=1851415 »\nDernière modification le 11 Her 2019, à 09:51\nKemmoù diwezhañ degaset d'ar bajenn-mañ d'an 11 Her 2019, da 09:51.


Lec'hiadur 12vet arondisamant\nReinickendorf eo 12vet arondisamant (Bezirk) Berlin. E norzh Berlin emañ, tost ouzh pastell-vro Oberhavel, e Land Brandenburg.\nGorread : 89,5 km²\nPoblañs : 241 751 annezad (31/07/2007), da lavaret eo 2 702 annezad/km².\nAnv a zo eus lod brasañ karterioù an arondisamant abaoe ar Grennamzer : Reinickendorf, Tegel, Borsigwalde, Konradshöhe, Tegelort, Heiligensee, Frohnau, Hermsdorf, Waidmannslust, Lübars, Wittenau. Staget int bet ouzh Berlin da vare krouidigezh Berlin Veur e 1920, ha lakaet da vezañ pastelloù-bro war un dro. E 1898 e voe staliet sez Borsig e Reinickendorf.\nEtre 1945 hag unvanidigezh Alamagn e oa ar bastell-vro en tu kornôk, dindan ar C'hallaoued. Ar geoded nevez anvet Märkisches Viertel a zo bet savet e 1963.\nGoude adreizhadenn 2001 eo deuet ar bastell-vro da vezañ un arondisamant, hep ma vefe cheñchet he bevennoù.\nUnan eus karterioù koadekañ Berlin eo. Treuzet eo gant ar stêr Havel, hag ennañ e kaver ivez unan eus lennoù brasañ Berlin : lenn Tegel eo (408 hektar). Chomet eo ur c'harter-annez, memes maz' eus bet savet ur c'harter nevez, 'Märkisches Viertel' e anv, er bloavezhioù 1970. Aerborzh brasañ Berlin eo hini Berlin-Tegel « Otto Lilienthal ».\nAbaoe adreizhadenn 2001 eo rannet Reinickendorf e 10 karter(Ortsteil):\nKastell Humboldt e Tegel, bet perc'hennet gant ar vreudeur Wilhelm von Humboldt (Ministr Prusia an deskadurezh) hag Alexander von Humboldt (denelour hag ergerzher).\nAdtapet diwar « https://br.wikipedia.org/w/index.php?title=Reinickendorf&oldid=1821713 »


Trouz e straedoù Roazhon evit Lorentxa. | Bretagne Info\nBrowse: Home / 2016 / février / 21 / Trouz e straedoù Roazhon evit Lorentxa.\nPosted by admin on 21/02/2016 in Brezhoneg / Articles en Breton | 556 Views | Leave a response\nDa nebeutañ 500 den o doa dibunet e straedoù Roazhon d'ar sadorn 20 a viz C'hwevrer evit goulenn groñs ma vo dieubet Lorentxa Guimon , prizoniadez a orin eus bro-Euskal bac'het er gumun se evit bezañ bet obertiant e ETA. Ar c'houlzad evit ma vo dieubet zo aet war greskiñ en deizioù feuket m'eo an dud gant ar fed ma vefe laosket da vreiniañ en toull pa vez hi klañv bras.\nDeuet e oa un 200 euskarat bennak da huchal a vouezh penn o c'henskoazell gant o c'henvroadez hep ankouaat ar brizonidi politikel all. Ar vretoned n'int ket chomet diseblant neuze evit ober hanterenn all tropellad an dibunadeg. A-dreñv d'ar giton a oa e penn ar vanif e oa tu gwelet tud liesseurt evel Lena Louarn ( bez prezidantez ar rannvro) , Anna Sohier ( UDB ti-kêr Roazhon), Phillipe Poutou ( NPA), Valerie Faucheux ( Talbenn an tu-kleiz e kuzul-kêr Roazhon ) , Laurent Hamon ha Jean-marie Goater ( EELV), Tangi Louarn ( Kevre Breizh ), Jean Paul Tual ( PG kuzul-kêr Roazhon), Guillaume Bricaud ( dizalc'hour an tu-kleiz ) hag un donardig kurded.\nGellet o doa mont ar vanifesterien betek toullbac'h Roazhon hag ober e dro en ur huchal luganioù, kanañ, c'hwitellat kreñv evit ma tremeno o safarig kengred en tu all d'ar mogerioù uhel ha vil a vir ouzh Lorentxa da adkavout he ziegezh hag he bro.\n"Bodet omp ur wech ouzhpenn evit goulenn groñs e vije doujet ouzh gwirioù ar prizoniadezed ha prizonidi eus Euskal Herria. Bodet omp ur wech ouzhpenn evit goulenn groñs dieubidigezh Lorentxa Guimon, prizoniadez klañv-bras, paket gant kleñved Crohn ha toull-bac'het amañ e prizon Roazhon.\nAmañ emaomp evit lavaret ur wech ouzhpenn eo ur vezh ruz e vije c'hoazh e toull-bac'h Roazhon ! Arouezus eo degouezh Lorenxa eus arlouperezh ar gouarnamant gall a-enep ar brizonidi bolitikel eus Euskal Herria.\nAbaoe 12 vloaz eo Lorentxa er prizon. Kondaonet da 20 vloaz toull-bac'h evit bezañ ezel eus an ETA, e c'hall bezañ dieubet dindan diviz abaoe 2014. E miz Kerzu 2015 eo bet asantet gant ar varnerien met ar prokulor en deus graet galv diouzhtu hag emañ c'hoazh Lorentxa en toull-bac'h, da c'hortoz ar c'huzulierezh. Pa ouzer emañ an erlenerezh dindan ministrerezh ar justis e komprener mat eo politikel seurt diviz. Ha setu perak e tagomp arlouperezh ar gouarnamant gall.\n5 bloaz zo, en un doare foran, en deus ETA diskleriet fin ar stourm armet. Abaoe, ar gevredigezh eus Euskal Herria, meur a aozadur politikel, sindikadel,kevredigezhel ha meur a zilennad zo embarzhet en argerzh peoc'h. Chom a ra an argerzh a un tu peogwir e vez stanket anezhañ gant Madrid ha Pariz pa vezont o kenderc'hel memes koulz gant un hent a waskadur hag o nac'hañ kement diviz a vije.\nUr skeudenn eus ar politikerezh-se eo degouezh Lorentxa. Da gentañ e nac'h ar Stad C'hall he gwir da vezañ dieubet hag ouzhpenn-se e nac'h e vije pareet en un doare reizh. Teir gwech he deus ranket Lorentxa mont d'an ospital e-korzh an teir sizhunvezh dremenet. Lakaat a ra war-wel an arnodennoù mezegel e rank-hi bezañ dieubet evit gellout bezañ pareet a zoare. Met siwazh ne zalc'h ket kont ar Stad C'hall nag eus he lezennoù nag eus pennaennoù Mab-Den diazez. N'eo ket Lorentxa ar reuziedez nemeti : dalc'homp soñj eus Ibon Fernandez c'hoazh er prizon daoust dezhañ bezhañ paket gant ar skleroz strewek. Lavaret a reomp sklaer ha gant kounar : ar gournamat gall 'ni eo a zo kirriek eus seurt degouezhioù !\nNec'het-bras omp hiviz gant stad yec'hed Lorentxa a zo aet war fallaat n'eus ket pell zo. Ranket he deus chom en ospital ar sizhun dremenet. Rankout a ray ar gournamant gall rentañ koñtoù ! Ne zisoñjimp ket !\nDalc'het eo bet ar galv evit Lorentxa d'ar 14 a viz Genver. Douget e vo an devarn d'ar 25 a viz C'hwevrer. Da c'hortoz ez ar c'houlzad war-raok ha war greñvaat.\nDieubidigezh Lorentxa 'ni eo a c'houlennomp groñs digant maodiern ar justis, An Ao Urvoas ! Poent bras eo ! "\nPosted in Brezhoneg / Articles en Breton | Tagged Anna Sohier ( UDB, breizh, ETA, euskadi, Guillaume Bricaud, Jean Paul TUAL, justis, Laurent Hamon ( EELV) Tangi Louarn, Lorentxa Guimon, Phillipe Poutou, Phillipe Poutou ( NPA), roazhon, urvoas, Valerie Faucheux ( Talbenn an tu-k), valls


Stajoù hañv 2017\nAr stajoù hanv 2017 :\n- Sonerezh deus ar 19 betek an 21 a viz Gouere :\n- fleut a dreuz : Jean-Luc Thomas\n- violoñs : Ronan Pinc\n- Gitar : Soig Sibéril & Roland Conq\n- Akordeoñs : Yannig Noguet.\n- Kan ha Diskan etre ar 19 hag an 21 a viz Gouere:\nNoluèn Le Buhe (gavotte ar merc'her 19)\nLors Landat (fisel ar yaou 20)\nNoëlle Corbel (Plinn le gwener 21).\n- Kan bro c'hallo ar meurzh 18 a viz Gouere: Marino Le Mapihan.\nFollenn enskrivañ stajoù hañv\nprizioù - stajoù 2016-2017\nstajoù sonerezh ha kan\nstaj un devezh ................................................... 48 €\nstaj 2 devezh ..................................................... 96 €\nstaj 3 devezh .................................................. 144 €\npred kreisteiz .................................................... 12 €\nBod ................ .....................................................13 €\nNe vez degemeret an enskrivadur nemet pa vez resevet ar follenn enskrivañ asambles gant ur rakpaeamant a 20 €.\ndegas peadra da enrollañ (MD, dafar enrollañ...).\nGallout a ra Studi ha Dudi sevel stummadurioù evit an dud a c'hall kaout sikourioù pe yalc'hadoù a-drugarez d'ar stummadur dibaouez (CPF : compte personnel de formation). An teuliadoù a renk neuze bezañ leuniet ha kaset a-raok ma grogfe ar stummadur.\nAn doareoù kelenn a zo diazezet war an doareoù kozh da zeskiñ ar c'han pe ar sonerezh : deskiñ en ur selaou pe sellout, deskiñ an stummoù implijet gwechall, goût hiroc'h war istor hor sevenadur, hor c'han, hor sonerezh.\nur staj hañv (fin miz Gouere) gant stalioù labour gouestlet d'ar c'han-ha-diskan pe d'ar sonerezh.


Diforc'hioù etre adstummoù "Sorbonne" - Wikipedia\nDiforc'hioù etre adstummoù "Sorbonne"\nStumm eus an 17 Ebr 2015 da 06:44\n26 okted ouzhpennet , 6 vloaz zo\nStumm eus an 22 Kzu 2014 da 21:50 (kemmañ)\n(rummad + Kerandafar)\nStumm eus an 17 Ebr 2015 da 06:44 (kemmañ) (dizober)\nUr savadur publik eus Pariz eo ar '''Sorbonne'''. Peder skol-veur a gav lod eus o annez ennañ hirie an deiz (Pariz I,II, III ha IV) hag un darn eus servijoù rektordi Pariz (kañsellerezh ar Skolioù-meur).\nDont a ra e anv eus e ziazezer [[Robert de Sorbon]] a fellas dezhañ krouiñ ur skol teologiezh evit ar studierien baour etre [] ha [].\nDont a ra e anv eus e ziazezer [[Robert de Sorbon]] a fellas dezhañ krouiñ ur skol teologiezh evit ar studierien baour etre [] ha []. Adalek 1554 e teuas da vezañ annez ar Skol-veur a deologiezh a voe anvet neuze "Sorbonne".\nSevel a reas enep ar Jezuisted er XVIvet kantved, kondaoniñ a reas ar Jañsenisted er XVIIvet kantved rak lez-varn Iliz an aotreerezh e oa. Adsavet eo bet war c'houlenn [[Richelieu]] diwar tresoù gant Lemercier. Bez ar [[kardinal|c'hardinal]] gant Girardon (1694) a gaver er chapel bet savet etre [] ha [].\nAdsavet eo bet war c'houlenn [[Richelieu]] diwar tresoù gant Lemercier. Bez ar [[kardinal|c'hardinal]] gant Girardon (1694) a gaver er chapel bet savet etre [] ha [].\nAr savadurioù evit rannoù ar skol-veur a zo bet kresket ha nevesaet etre [] ha []. E-pad pell e talveze "Sorbonne" kement a Skol-veur Pariz.\nAdtapet diwar « https://br.wikipedia.org/wiki/Dibar:MobileDiff/1639488 »


Banniel Ardamezioù Bahia\nKêr vrasañ Salvador\nGorread 567 295,669 km²\nPoblañs 14 175 341 (2012)\nStankter 24,99 ann./km²\nMDD (2009) 0,688 – etre\nISO 3166-2:BR BR-BA\nBahia (distagadur portugalek: [baˈi.ɐ]) zo anv ur stad e Brazil. Er rannvro Nordeste emañ ha Salvador eo ar gêr-benn. Anvet eo bet diwar anv ar pleg-mor Baía de Todos os Santos. En norzh emañ stadoù Alagoas, Sergipe, Pernambuco ha Piauí, er c'hornaoueg emañ stadoù Goiás ha Tocantins, er su emañ Minas Gerais hag Espírito Santo, hag er reter emañ ar Meurvor Atlantel.\nRosario dos Pretos, iliz er Pelourinho, Salvador.\nListenn kumunioù Bahia\nAdtapet diwar « https://br.wikipedia.org/w/index.php?title=Bahia&oldid=1946726 »


tabouret haut pliant ikea – snowify.me\nBy snowify on Tuesday, March 6, 2018\ntabouret haut pliant ikea good tabouret haut ikea meubles de bar tabouret de bar pliant fly meubles de bars tabouret haut tabouret haut ikea cool tabouret de bar pliant with tabouret tabouret de bar p.\ntabouret haut pliant ikea cheap tabouret de bar pliable en acier et pvc coloris gr with tabouret de bar ikea pliant tabouret de bar pliant blanc ikea.\ntabouret haut pliant ikea top tabouret bar pliant ikea cool tabouret bar dossier u reims u bar ahurissant tabouret de bar tabouret bar pliant ikea with tabouret blanc ikea with tabouret haut pliable i.\ntabouret haut pliant ikea ikea tabouret de bar pliant blanc ikea.\ntabouret haut pliant ikea tabouret bar ikea finest enchanteur tabourets hauts ikea et chaise de bar ikea pas cher collection tabouret bar ikea tabouret de bar pliant blanc ikea.\ntabouret haut pliant ikea bureau pliant ikea tabouret bar pliant ikea amazing ikea tabouret pliant with ikea tabouret pliant tabouret tabouret de bar pliant blanc ikea.\ntabouret haut pliant ikea chaise tabouret de bar pliant blanc ikea.\ntabouret haut pliant ikea excellent tabouret de bar en bois ikea decoration ikea tabourets bar ikea tabouret de bar en with ikea tabouret de bar pliant with tabouret bar pliant ikea tabouret haut plia.\ntabouret haut pliant ikea ikea tabouret bar cuisine tabouret ikea bar tabourets de cuisine tabouret de bar ingolf ikea plus ikea tabouret tabourets de bar pliant ikea.\ntabouret haut pliant ikea table cuisine pliante ikea ikea table de cuisine tabouret de bar pliable ikea cuisine table pliante tabouret haut pliable ikea.\ntabouret haut pliant ikea tabouret pliant de bar a tabouret de bar pliant pas cher tabourets de bar pliant ikea.\ntabouret haut pliant ikea ikea tabouret de bar pliant tabouret de bar pliant blanc ikea.\ntabouret haut pliant ikea ikea tabourets bar chaises bar ikea great tabouret de cuisine conforama poitiers murale inoui tabouret de ikea tabourets tabouret de bar pliant blanc ikea.\ntabouret haut pliant ikea affordable tabouretbar ikea pliant with ikea tabouret bar tabouret de bar pliant blanc ikea.\ntabouret haut pliant ikea ikea tabouret cuisine stig tabouret de bar a dossier ikea tabouret haut cuisine ikea tabouret tabourets de bar pliant ikea.\ntabouret haut pliant ikea ikea tabouret de bar pliant beautiful ikea chaises bar ikea tabouret haut pliable ikea.\ntabouret haut pliant ikea ikea tabouret cuisine awesome tabouret cuisine ikea chaise ikea cuisine medium image for chaise cuisine source ikea tabouret tabouret de bar pliant blanc ikea.\ntabouret haut pliant ikea ikea chaises de bar awesome tabouret de bar pliant blanc ikea with ikea tabouret bar tabouret tabouret haut pliable ikea.\ntabouret haut pliant ikea ikea chaises de bar cheap idee deco salle de bain ikea decoration ikea tabourets bar tabouret tabouret de bar pliant blanc ikea.\ntabouret haut pliant ikea ikea tabourets et chaises de bar salle a manger tabourets de bar pliant ikea.\ntabouret haut pliant ikea tabouret de cuisine unique stock tabouret bar pliant ikea affordable ikea tabourets bar with ikea tabouret de bar pliant blanc ikea.\ntabouret haut pliant ikea tabouret haut de bar clermont ferrand monde photo galerie tabouret haut pas cher pliant de bar with tabouret de bar en bois but tabouret haut pliable ikea.\ntabouret haut pliant ikea chaise tabourets de bar pliant ikea.\ntabouret haut pliant ikea excellent tabouret haut pliant dacco tabouret haut castorama argenteuil brico photo galerie tabouret pliant conforama tabouret haut pliant with ikea tabourets de bar pliant i.\ntabouret haut pliant ikea franklin tabouret de bar a dossier pliant ikea vous pouvez replier les chaises pour gagner tabouret de bar pliant blanc ikea.\ntabouret haut pliant ikea awesome dcoration tabouret de bar pliant carrefour montpellier sous tabouret de bar with ikea tabouret de bar pliant tabourets de bar pliant ikea.


Maouez gant un dro-c'houzoug perlez - Wikipedia\nMaouez gant un dro-c'houzoug perlez\nMaouez gant un dro-c'houzoug perlez (nederlandeg : Vrouw met parelsnoer) a zo un eoullivadur savet gant al livour izelvroat Johannes Vermeer e 1664. War ziskouez emañ er Staatliche Museen Preussischer Kulturbesitz, er Gemäldegalerie e Berlin.\n2 Al livadur en ur romant\n2.2 Liamm diavaez\nGwelout a reer ur vaouez dirak ur melezour, o wiskañ un dro-c'houzoug perlez. Dirazi ez eus un daol ma weler meur a dra a vez implijet d'en em fichañ. Er c'horn kleiz ez eus un doubier e-kichen ul lestr. Gouloù an deiz a zeu dre ar prenestr : lakaat a ra liv ar satin melen da vezañ splann, ha lakaat a ra ivez ar perlez da lufrañ.\nAl livadur en ur romant[kemmañ | kemmañ ar vammenn]\nEr romant Plac'h he ferlezenn gant Tracy Chevalier e lenner e vefe ar vaouez diskouezet en daolenn gwreg Pieter Van Ruijven, hag a oa madoberour Vermeer. Ar vantell satin hag ar perlez a vefe re Catharina Bolnes, ha hi gwreg Vermeer.\nAn daolenn dielfennet e lec'hienn Essential Vermeer\nAdtapet diwar « https://br.wikipedia.org/w/index.php?title=Maouez_gant_un_dro-c%27houzoug_perlez&oldid=1928526 »\nKemmoù diwezhañ degaset d'ar bajenn-mañ d'an 2 Gen 2022, da 19:06.


Buhez ar Sent/1837/Lois Gonzag - Wikimammenn\nBuhez ar Sent/1837/Lois Gonzag\n◄ Ediltrud Lois Gonzag Paulin ►\nAn unan-varn-uguent a viz Even.\nAr Sant-mâ quen illustr dre an dispris en deus grêt a c’hrandeuriou ar bed ha dre an innocanç eus e vuez, a oa map d’ar Prinç Ferdinand. Beza en devoa a vianic un inclination gaër evit ar vertu, hac ispicial evit ar burete. D’an oad a seiz vloaz en devoa pedennou reglet, pere ne vanque quet da lavaret bemdez. Ar beden hac ar studi a oa e oll divertissamant. N’en devoa c’hoas nemet nao bloaz pa reas veu a chastete ; ha quer reservet e oa var ar poent-se, na bermete jamæs da nicun de visca na de zivisca.\nSant Charles-Borromee, en ur dremen dre Chatillon, a admiras an tènsor a c’hraç a remercas er c’hrouadur eurus-mâ. Lavaret a reas dezàn ober hep dale e guenta goumunion, hac e roas dezàn meur a avis spirituel, pere en devoe ar prinç yaouanc sourci bras da lacât e pratiq. Ne ouffer quet compren gant pebes devotion ha gant pebes ferveur e recevas an ene innoçant-mâ evit ar c’henta gueich e Salver : e visaich anflammet hac an daëlou pere a rede dious e zaoulagat a verque avoalc’h an nerz eus an tân divin pehini a oa en e galon. An devotion evit ar sacramant adorabl a voe epad e vuez e zevotion vras ha favorit, ha bemdez e tremene un amser vras ebarz troad an auter. Pep sizun e ree ur yun bennâc ; alies e cousque var ar c’halet, ha castya a ree e gorf innocant gant quement a rigor, ma vihe alies ar plench eus e gampr ruziet gant e goad.\nLoïs Gonzâg a so deut da veza ur Sant bras e neubeut amser, dre an innoçanç eus e vuez ha dre e burete vras. Biscoas n’en deus santet mouvamant direglet eus ar c’hiq, abalamour ma commanças abred da gastya e gorf dre ar yun ha dre vortificationou continuel. E gorf n’en tourmantet quet ha ne ree bresel ebet dezàn ha cousgoude ne heane oc’h e vortifia. Hoc’h hini ne hean d’ho zourmanti ha cousgoude ne fell quet deoc’h clevet parlant a binigen. Comprenit mad penaus ne ren quet ar chastete e crejz ar plijadurezou ; songit penaus hep ar mortification ne allot quet conservi hoc’h ene pur dirac daoulagat an Autrou-Doue ; songit erfin penaus ne vezo nemet ar re o deus ur galon pur a guement a velo Doue.\nGuelit eta pe seurt resolution hoc’h eus da guemeret var guemense.\nAdtapet diwar « https://br.wikisource.org/w/index.php?title=Buhez_ar_Sent/1837/Lois_Gonzag&oldid=71491 »\nKemmoù diwezhañ degaset d'ar bajenn-mañ d'an 27 Gou 2015, da 14:05.


Pajenn:Ledan - Fanch-Cos pe Perac hac Abalamour ha Michel-Pipi pe ar farcer breton, 1837.djvu/15 - Wikimammenn\nPajenn:Ledan - Fanch-Cos pe Perac hac Abalamour ha Michel-Pipi pe ar farcer breton, 1837.djvu/15\nsqignont neuze e peb lodennic eus an dour.\nG. Perac, pa blonger e fonç ar mor, dre sicour ur poes, ur voutaill gollo ha stoufet mad, en em garg ar voutaill-se a zour e nebeut amzer ?\nR. Abalamour ar voutaill, dre forç da zisqen, a so en em gavet en coucbou dour qer ponner, ha dre effet ar stardidiguez, certen lodennou holen munut bras o deveus en em grêt ur passach adreus dre ar voutaill, hac a so antreet enni, gant lodennouigou dour.\nG. Perac eo sall an dour môr ?\nR. Abalamour ma talc’h en teuz lodennouigou holen a denn deus an ear, ha marteze ive demeus a ur min benac en em gav e fonç ar mor ; mesqet eo demeus a vatieriou (soufrec) pere a ro dezi un c’hoervder disuportabl ; ranfermi a ra ive sustancou anevalet pere a broven eus a digomposition ar c’horfou, hac a vrein bemdez en e c’hreiz.\nG. Perac an dour glao, pehini a broven gouscoude eus a voren ar mor, a so douç ?\nR. Abalamour an dour môr o scvel en moren a abandon an holen eus a behini eo mesqet, ha generalamant an oll matieriou pouner na ellont qet en em sevel evelti.\nG. Perac, pa c’houlonterer ur voutaill leun a zour, an dour a sorti d’abord difficilamant ?\nR. Abalamour an ear exterior a ra dabord ampechamant da ziver an dour ; mes qerqent ec’h antre nebeut\nAdtapet diwar « https://br.wikisource.org/w/index.php?title=Pajenn:Ledan_-_Fanch-Cos_pe_Perac_hac_Abalamour_ha_Michel-Pipi_pe_ar_farcer_breton,_1837.djvu/15&oldid=146861 »\nKemmoù diwezhañ degaset d'ar bajenn-mañ d'an 9 Du 2018, da 17:09.


Sac'ha - Wikipedia\nPelec'h emañ Sac'ha e Kevread Rusia\nRepublik Sac'ha (e yakouteg: Саха Өрөспүүбүлүкэтэ, Sac'ha Öröspübülükete; e rusianeg: Республика Саха, Respoublika Sac'ha), anavezet ivez gant an anv Yakoutia (rusianeg: Якутия, Yakoutiya) a zo unan eus Republikoù Kevread Rusia. E biz Sibiria emañ lec'hiet. Yakoutsk eo ar gêr-benn. Gant 3 083 523 km² ez eus anezhi an unvez velestradurel vrasañ eus ar bed hag an eizhvet tiriad brasañ eus ar bed (brasoc'h eget Arc'hantina da skouer). Daoust da se n'eus nemet en tu-mañ da 1 milion a dud o vevañ enni, abalamour d'ar garv m'eo an hin dre eno. An hanter eus ar boblañs (49,9%) a zo Yakouted, ur bobl durkek, 37,5% a zo Rusianed (hervez niveradeg 2010).\n(ru) (en) (sah) Lec'hienn ofisiel ar gouarnamant\nAdtapet diwar « https://br.wikipedia.org/w/index.php?title=Sac%27ha&oldid=1773474 »\nKemmoù diwezhañ degaset d'ar bajenn-mañ d'an 22 Her 2017, da 15:18.


Wilhelmine Prusia (1751–1820) - Wikipedia\nWilhelmine Prusia (1751–1820)\nUr pennad Wilhelmine von Preußen zo ivez.\nFriederike Sophie Wilhelmine Prusia, pe Friederike Sophie Wilhelmine von Preußen hervez he gwir anv, ganet e 1751 en Berlin hag aet da anaon e 1820 e kastell Het Loo, en Apeldoorn en Izelvroioù, a oa ur briñsez alaman, eus Rouantelezh Prusia, deuet da vout Erbstatthalterin an Izelvroioù dre zimeziñ. Ur vaouez a benn hag a galon e oa.\nFriederike Sophie Wilhelmine von Preußen poltredet gant Johann Friedrich August Tischbein (1789)\nPoltred Friederike Sophie Wilhelmine von Preußen, gant Johann Georg Ziesenis, 1768/69\nMerc'h e oa da August Wilhelm von Preußen, breur da Frederig II Prusia, ha d'e bried Luise von Braunschweig-Wolfenbüttel. Nizez eta e oa d'ar roue Frederig II.\nDimeziñ a reas e 1767 e Berlin d'ar penn-stad Willem V Oranje-Nassau, diwezhañ stathouder Republik an Izelvroioù. Hi an hini a oa e penn an emsav enepdispac'hel er vro.\nPa oa krog an Dispac'h en Izelvroioù e kasas Willem e lez eus Den Haag, ar gêr-benn, da broviñs Gelderland. Hi avat a glaskas distreiñ, ha harzet e voe e dibenn Mezheven e Goejanverwellesluis, ha kaset e voe d'he fried en-dro da Nijmegen . Abaoe bloaz edo he breur o ren e Prusia, ha fellout a reas dezhañ kastizañ an dichekadenn graet d'e c'hoar. Aloubiñ a reas ar Proviñsoù-Unanet e miz Gwengolo 1787. Kalz eus an emsavidi a rankas tec'hel da Vro-C'hall, Willem a adkemeras ar galloud, hogen en em zerc'hel a rae evel ur priñsig dindan veli Prusia.\nEn 1790, setu Wilhelmine ha Willem V o timeziñ o merc'h Frédérique da briñs pennhêr Braunschweig, ur skoazeller feal da rouaned Prusia ha Bro-Saoz, pa oa bet e dad pennskriver Manifesto Braunschweig. En 1791 e voe dimezet o mab henañ d'ur geniterv prusian, anvet evel he mamm-gaer : Wilhelmine von Preußen (1774–1837) .\nEn 1795 avat e teuas ar batrioted en-dro gant skoazell Bro-C'hall, ma rankas Willem mont da glask repu da Vro-Saoz da di e genderv George III. Bevañ a reas an daou bried e Kew, met mont a raent ivez da ober chomadennoù da Nassau pe Braunschweig, hag eno e varvas Willem.\nHe mab a yeas en harlu da-heul e dud, met e 1813 e tistroas d'an Izelvroioù, ma voe anvet da roue evel Willem Iañ an Izelvroioù.\nAdtapet diwar « https://br.wikipedia.org/w/index.php?title=Wilhelmine_Prusia_(1751–1820)&oldid=1955336 »\nKemm diwezhañ d'an 15 C'hwe 2022 da 09:41\nKemmoù diwezhañ degaset d'ar bajenn-mañ d'an 15 C'hwe 2022, da 09:41.


Soudarded vreizhat bet fuzuilhet gant al lu gall e-pad ar Brezel-bed kentañ - Wikipedia\nE-pad ar Brezel-bed kentañ e voe fuzuilhet soudarded vreizhat, ha gwazed all evel-just, gant al Lu gall. Hervez lec'hienn "Mémoire des hommes" dalc'het gant Ministrerezh c'hall an Difenn e vije bet fuzuilhet 64 Breizhad, ha hervez levr Frédéric Mathieu 14-18, les fusillés emañ departamantoù Breizh e-touez an departamantoù ma oa bet ar muiañ a reoù fuzuilhet.\n1 Roll ar re fuzuilhet\nRoll ar re fuzuilhetAozañ\nSetu amañ roll ar 64 Breizhad a zo bet fuzuilhet, goude ur varnadenn evit ar pep brasañ anezho met darn a zo bet lazhet divarn gant uhelourien war an dachenn.\nAUDREN Julien Marie, ganet d'ar 7 a viz Genver 1887 e Kaorel, soudard er 102vet Rujumant Troadegiezh, fuzuilhet d'ar 1añ a viz Kerzu 1917, e Villers-Marmery (departamant Marne, Bro-C'hall).\nBESNARD Toussaint Émile, ganet d'ar 4 a viz Mae 1883 e Plerneg, soudard er 47vet Rujumant Troadegiezh, fuzuilhet d'ar 26 a viz Here 1915, e Vienne-le-Château (departamant Marne, Bro-C'hall) .\nBOULEAU Eugène Marie Ange, ganet d'an 20 a viz Genver 1890 e Medrigneg, soudard er 128vet Rujumant Troadegiezh, fuzuilhet d'ar 14 a viz Gwengolo 1914 e Vouillers (departamant Marne, Bro-C'hall).\nCHEVESTRIER François Mathurin, soudard en 8vet Rujumant Troadegiezh Drevadennel, ganet e Sant-Yuvad, fuzuilhet d'ar 7 a viz Gwengolo 1916 e Verderonne (departamant Oise, Bro-C'hall).\nCREN Henri Pierre, bet ganet e Sant-Brieg d'ar 7 a viz Here 1890, soudard en 2vet Rujumant Troadegiezh, fuzuilhet d'ar 1añ a viz Here 1915, e Vienne-le-Château (departamant Marne, Bro-C'hall) .\nDÉNÈS François Marie Henri, ganet e Pluskelleg d'ar 15 a viz Ebrel 1889, soudard er 47vet Rujumant Troadegiezh, fuzuilhet d'ar 26 (pe d'ar 27) a viz Here 1915, e Vienne-le-Château (departamant Marne, Bro-C'hall) .\nGUÉGAN Pierre Marie, ganet e Tremargad, d'an 22 a viz Ebrel 1886, soudard en 2vet Rujumant Troadegiezh, fuzuilhet d'an 3 a viz Gwengolo 1916 e Méharicourt (departamant Somme, Bro-C'hall) .\nHESRY Pierre Marie, ganet e Plesala d'an 23 a viz Gouhere 1889, soudard en 31vet Rujumant Troadegiezh, fuzuilhet d'ar 1añ a viz C'hwevrer 1917 e Coëmy (departamant Marne, Bro-C'hall).\nJEHANNET Joseph Marie, ganet en Ilifav d'an 28 a viz Eost 1888, soudard er 118vet Rujumant Troadegiezh, fuzuilhet d'ar 24 a viz Du 1914 e Senlis (departamant Somme, Bro-C'hall), «dilezet e bost gantañ a-dal d' an enebour» hervez ar varnadenn.\nLAGRÉE Pierre Marie François Mathurin, ganet e Kesoue d'an 20 a viz Du 1896 hag o chom er Stadoù-Unanet, soudard er 1añ Rujumant Troadegiezh Drevadennel, fuzuilhet d'an 21 a viz Eost 1916 e Roazhon (Breizh) .\nLAORAÑS Frañsez-Mari (29 a viz Genver 1885 e Melioneg - 19 a viz Here 1914 e Châlons-sur-Marne, departamant departamant Marne (Bro-C'hall), soudard er 247vet Rujumant Troadegiezh, kouer e Melioneg (Breizh) .\nOGER Marie Ange Joseph, ganet d'ar 5 a viz Genver 1891 e Lanrelaz, soudard en 48vet Rujumant Troadegiezh, fuzuilhet d'an 11 a viz Here 1914 e Berneville (departamant Pas-de-Calais, Bro-C'hall).\nQUÉLEN Alfred, ganet d'an 20 a viz Eost 1888 e Pederneg, soudard er 136vet Rujumant Troadegiezh, ha fuzuilhet d'ar 6 a viz Eost 1915 e Sermaize (departamant Oise, Bro-C'hall) abalamour m'en dije «dilezet e bost dre emvuturgn».\nRÉGNIER Pierre Marie Charles, ganet e Lambal d'an 2 a viz Mezheven 1876, soudard er 80vet Rujumant Troadegiezh Diriadel, fuzuilhet d'an 22 a viz Eost 1915 e Westvleteren (Flandrez Belgia), abalamour m'en dije drouklazhet ur soudard all .\nTHÉRIN Jean, ganet e Pledran d'ar 24 a viz Mae 1889, o chom e Jerzenez, soudard er 168vet Rujumant Troadegiezh, fuzuilhet d'ar 4 a viz Kerzu 1915 e Saint-Maurice-sur-Mortagne (departamant Vosges, Bro-C'hall), abalamour da «feulster armet ouzh ur gward» hag a varvas.\nTHOMAS François, ganet e Koadoud d'ar 27 a viz Mae 1885, soudard en 11vet Strollad Ispisial, fuzuilhet d'an 13 a viz Meurzh 1915 en Oujda (Maroko) evit «tagadenn ouzh daou uhelad, dismeg ouzh un uhelad e-pad ar servij, rebellerezh ouzh an arme graet gant ouzhpenn daou zen dizarm».\nBELLAMY Louis, ganet e 1894 e Gwipri, soudard er 47vet Rujumant Troadegiezh, fuzuilhet d'ar 16 a viz Meurzh 1915 e Sainte-Catherine (departamant Pas-de-Calais, Bro-C'hall) .\nBINDEL Armand, ganet d'an 22 a viz Meurzh 1881 e Sant-Owen-Reoger, soudard en 2vet Rujumant Troadegiezh, fuzuilhet e Sainte-Catherine (departamant Pas-de-Calais, Bro-C'hall) d'an 30 a viz Du 1914 abalamour m'en dije «dilezet e bost a-dal d'an enebour dre emvuturgn».\nJOURDAN Armand, ganet d'ar 7 a viz Eost 1888, e Sant-Jord-Kadeneg, soudard er 124vet Rujumant Troadegiezh, fuzuilhet d'an 11 a viz Mezheven 1915, e Baconnes (departamant Marne, Bro-C'hall), evit «nac'h sentiñ a-dal d'an enebour» .\nLECHAT Lucien (21 a viz Ebrel 1891 e Ferred-17 a viz Meurzh 1915), unan eus Pevar C'horporal Souain eus ar 336vet Rejimant Troadegiezh, bet fuzuilhet evit « laoskentez a-dal d'an enebourien » e Souain (departamant Marne, Bro-C'hall) ha roet e enor dezhañ en-dro e 1935 ; mavour e oa e Gwitreg.\nLE GRUIEC Pierre, ganet e Sant-Servan d'ar 1añ a viz Meurzh 1890, soudard er 120vet Rujumant Troadegiezh, lazhet divarn gant e uhelourien en Estrées-Deniécourt (departamant Somme, Bro-C'hall) d'an 10 a viz Gwengolo 1916  e-kerzh ur «rebellerezh».\nLE MÉVEL Pierre, ganet e Roazhon d'ar 26 a viz Genver 1888, zouav en 2vet Rujumant Kerzhet Afrika, dic'haloñset ha fuzuilhet e Zeitenlik Salonik (Gres) d'an 11 a viz Gouhere 1916, abalamour ma «nac'has mont d'an ti-gar da gemer an tren da vont d'an talbenn».\nLECOMPTE Jean-Marie, ganet e Polinieg d'an 20 a viz Mezheven 1880, kouer, soudard en 2vet Rujumant Troadegiezh, fuzuilhet e Sainte-Catherine (departamant Pas-de-Calais, Bro-C'hall) d'an 30 a viz Du 1914 abalamour m'en dije «dilezet e bost a-dal d'an enebour dre emvuturgn» .\nNOWÉ Édouard, ganet d'an 10 a viz C'hwevrer 1888 e Sant-Servan, soudard er 5vet Batailhon Kerzhet Troadegiezh Skañv, fuzuilhet d'an 21 a viz Here 1915, e Tuniz (Tunizia), evit «muntr, ha klask muntrañ».\nOHO Alexis, ganet d'ar 14 a viz Ebrel 1893 e Roazhon, marc'heger er 14vet Rujumant Husarded, fuzuilhet d'an 30 a viz Genver 1915 e Courtisols (departamant Marne, Bro-C'hall), abalamour m'en dije «klasket laerezh gant armoù, ha klasket lazhañ tud».\nPÉRENIN Louis, ganet e Roazhon d'ar 17 a viz Gouhere 1886, hemolc'her en 3vet Batailhon Kerzhet Skañv Afrika, fuzuilhet d'an 19 a viz Here 1917 e Cramant (departamant Marne, Bro-C'hall), evit «dezerterezh» .\nPLUET Henri, ganet e Sant-Yowan-an-Havreg d'an 28 a viz Kerzu 1892, soudard en 2vet Rujumant Troadegiezh, fuzuilhet d'ar 4 a viz Here 1916 e Le Plessier-Rozainvillers (departamant Somme, Bro-C'hall) evit «dezerterezh» ha «nac'h sentiñ a-dal d'an enebour».\nROCHER Pierre, ganet e Roazhon d'an 28 a viz Eost 1892, soudard en [[70vet Rujumant Troadegiezh (lu gall]|70vet Rujumant Troadegiezh]], fuzuilhet d'an 11 a viz Gouhere 1915 e Duisans (departamant Pas-de-Calais, Bro-C'hall) evit «nac'h sentiñ» ha «dilez e bost a-dal d'an enebour».\nRUELLEUX Louis, ganet e Sant-Meven d'ar 15 a viz Meurzh 1892, soudard en 19vet Bataillon Hemolc'herien Troadegiezh, fuzuilhet e Châlons-sur-Marne (departamant Marne, Bro-C'hall) d'an 19 a viz Here 1914 evit «dilez e bost a-dal d'an enebour».\nALLARD Jules,ganet e Naoned, soudard en 64vet Rujumant Troadegiezh, fuzuilhet d'an 13 a viz C'hwevrer 1917 e Verdun (departamant Meuse, Bro-C'hall), da 24 bloaz, tamallet dezhañ bezañ "dizertet en diabarzh" .\nBACHELIER Jean-Baptiste, soudard er 137vet Rujumant Troadegiezh, ganet e Kersoren, fuzuilhet d'ar 4 a viz Gouhere 1915, da 25 bloaz e Sailly-au-Bois (departamant Pas-de-Calais, Bro-C'hall) .\nBERTIN Joseph, korporal er 64vet Rujumant Troadegiezh, ganet e Nozieg, fuzuilhet e Sainte-Menehould (departamant Marne, Bro-C'hall) d'ar 5 a viz Mezheven 1916, da 25 bloaz, evit bezañ «en em ravoltet» .\nJUIN Armand Théophile, ganet e Mouster-al-Loc'h d'an 22 a viz Ebrel 1887, soudard er 64vet Rujumant Troadegiezh, fuzuilhet e Sainte-Menehould (departamant Marne, Bro-C'hall) d'ar 5 a viz Mezheven 1916 evit bezañ «en em ravoltet».\nKERFONTAN Alexandre William, soudard hemolc'her en 11vet Rujumant Ijinouriezh, ganet en Antr, fuzuilhet d'ar 24 a viz Gouhere 1916 en Hersin-Coupigny (departamant Pas-de-Calais, Bro-C'hall), da 30 vloaz .\nLEGENDRE Louis, ganet e Fegerieg, korporal er 225vet Rujumant Troadegiezh, fuzuilhet d'an 29 a viz Du 1916, da 33 bloaz, e Somme-Suippe departamant Marne, Bro-C'hall) .\nLE MADEC Louis Julien, ganet e Naoned d'an 10 a viz Meurzh 1886, soudard er 65vet Rujumant Troadegiezh, fuzuilhet pe lazhet gant un ofiser d'ar 16 a viz Here 1914 en Englebelmer (departamant Somme, (meneget eo war ar mortuaj: «indigne» (dizellezeg)).\nLE PAHUN Émile, korporal er 64vet Rujumant Troadegiezh, ganet e Sant-Nazer, fuzuilhet d'ar 1añ a viz Mezheven 1916 en Aubercy (departamant Meuse, Bro-C'hall), da 30 vloaz .\nLONGUETAUD Louis, ganet e Naoned d'an 12 a viz Gwengolo 1889, soudard en 249vet Rujumant Troadegiezh, fuzuilhet d'ar 14 a viz Meurzh 1915 e Bourg-et-Comin (departamant Aisne, Bro-C'hall), evit «feulster ha gourdrouz ouzh unan a-us».\nPORCHER Joseph, soudard en 2vet Rujumant Kerzhet Tennatourion, ganet e Sant-Nazer, fuzuilhet d'ar 24 a viz Here 1916, da 36 vloaz, e Trémont (Meuse, Bro-C'hall), barnet d'ar marv evit bout «dilezet e bost a-dal d'an enebour» div wezh, «klasket dilezel e bost dre emvurtugn», ha «nac'het sentiñ» .\nSURAUD Jean-Michel, soudard er 24vet Rujumant Troadegiezh Drevadennel, ganet e Naoned, fuzuilhet d'ar 7 a viz Gwengolo 1916 e Verderonne (departamant Oise, Bro-C'hall), da 34 bloaz .\nALBAUD Eugène, ganet d'ar 26 a viz Eost 1880 e Keriadoù, soudard en 315vet Rujumant Troadegiezh, fuzuilhet d'ar 14 a viz C'hwevrer 1916 e Chaudefontaine (Marne, Bro-C'hall).\nBIHOUISE François Marie (10 a viz Gouere 1878 e Kamorzh-13 a viz Mae 1915), soudard en 88vet Rujumant Troadegiezh Diriadel, bet barnet d'ar marv evit bout klasket drouklazhañ un ofisour , fuzuilhet e Maizy (departamant Aisne, Bro-C'hall), ha douaret e Pontavert (departamant Aisne, Bro-C'hall) ; hervez Loeiz Herrieu , en deus ar boled rifet skoaz an ofisour hepken, hemañ a veze alies doc'h atahiniñ ar soudard-se (...) hag é kennig koll dezhoñ. Da zek eur noz ema barnet Bihouez d'ar marv ha d'un eur da vintin ema diskaret, daouzek tenn ennañ.\nCAMENEN Henri, ganet d'ar 17 a viz Even 1885 en Oriant, soudard er 4re Batailhon Kerzhet Troadegiezh Skañv Afrika, barnet d'ar marv d'an 9 a viz C'hwevrer 1915 evit bout dilezet e bost ha dizertet a-dal d'an enebour div wezh, bet fuzuilhet d'an 10 a viz C'hwevrer 1915 e Proven (Flandrez Belgia); meneget eo tué à l'ennemi (lazhet a-dal d'an enebour) ha mort pour la France (marvet evit Bro-Chall) ouzh e fichenn .\nCARIO Jean-Marie, ganet d'ar 7 a viz Mae 1887 e Sant-Tudal, soudard er 4re Batailhon Kerzhet Troadegiezh Skañv Afrika; prizoniet e oa e kamp Souk Ahras (Aljeria) ha lazhet e voe d'an 21 a viz Kerzu 1917 "p'edo o klask achap".\nGUEGAN Eugène (14 a viz Du 1888 e Kaodan, el lodenn ag ar gumun deuet da vout hini Lannarstêr moarvat - 23 a viz Even 1916), soudard er Batailhon al Legion Estren eus ar 1añ Rujumant Kerzhet Afrika .\nKERVEGANT François, bet ganet d'an 8 a viz Gwengolo 1890 e Malgeneg, korporal er 154vet Rujumant Troadegiezh, barnet d'ar marv evit "bout dilezet e bost" ha "dizertet a-dal d'an enebour", bet fuzuilhet d'an 10 a viz Gouhere 1916 e Commercy (departamant Meuse, (Bro-C'hall) ) .\nLE BIHAN Pierre Marie Louis (4 a viz Even 1874 e Rianteg-21 a viz Ebrel 1915), soudard en 33vet Rujumant Troadegiezh Drevadennel, soudardaet en Oriant, bet fuzuilhet gant al Lu gall e Dommartin-sous-Hans (departamant Marne, Bro-C'hall); barnet e voe d'ar marv evit bout drouklazhet ur serjant-major p'edo trezerc'het; ne ouie ket galleg, roet e voe ur jubennour dezhañ .\nLE GARFF Jean Baptiste (21 a viz Du 1887 en Oriant-30 a viz Here 1916), soudardaet en Oriant, soudard en 11vet Strollad Ispisial bet fuzuilhet en Oujda (Maroko) .\nLE PARC Joseph Marie, bet ganet d'ar 14 a viz Genver 1882 e Prizieg, soudard er 262vet Rujumant Troadegiezh, soudardaet en Oriant, bet fuzuilhet d'ar 21 a viz Du 1915 e Moulin-sous-Touvent (departamant Oise, Bro-C'hall) \nLESCOP Élie, lakaet da vezañ ganet e «Muzillac, arrt de Rennes, dept d'Ille et Vilaine», implijad ti-kêr e Roazhon, soudard en 336vet Rujumant Troadegiezh, fuzuilhet d'an 19 a viz Du 1914 e Châlons-sur-Marne (departamant Marne, Bro-C'hall), evit «dilez e bost a-dal d'an enebour».\nLOHRO Justin Louis (1892 e Sant-Pêr-Kiberen-7 a viz Gwenholon 1916), kanolier en 3vet Rujumant Kanolierezh Drevadennel, barnet d'ar marv evit bout dilezet e bost ha dizertet a-dal d'an enebour, bet fuzuilhet e Verderonne (departamant Oise, Bro-C'hall). Kavet e voe e vez e 2010 hepken .\nRIO Joseph Marie (28 a viz Mae 1886 e Brec'h-19 a viz Meurzh 1917), soudardaet en Oriant, soudard en 72vet Rujumant Troadegiezh, bet fuzuilhet e Somme-Yèvre (departamant Marne, Bro-C'hall) evit bout «dilezet e bost a-dal d'an enebour» .\nROLLAND François (8 a viz Mae 1889 e Zinzag-13 a viz Gouhere 1915), soudard er 265vet Rujumant Troadegiezh, barnet d'ar marv e Choisy-au-Bac (departamant Oise, Bro-C'hall) evit bout nac'het sentiñ a-dal d'an enebour ha dismeget ur mestr, bet fuzuilhet e Saint-Étienne-Roilaye (departamant Oise, Bro-C'hall) .\nTHOMAZO Jean Mathurin (26 a viz Even 1892 e Meriadeg e Pluvergad-10 a viz Gwenholon 1916), soudard er 1añ Batailhon Kerzhet Troadegiezh Skañv Afrika, soudardaet e Gwened, bet fuzuilhet e Maurepas (departamant Somme, Bro-C'hall) .\nULLIAC François Louis, ganet d'ar 1añ a viz Meurzh 1887 e Lannejenn, soudard er 1añ Rujumant Estrañjour Troadegiezh, lazhet d'an 19 a viz Meurzh 1917 e Maroko p'edo o klask dizertiñ.\nAUTRET Pierre Arsène Marie, ganet e Gwaien e 1886, soudard en 19vet Rujumant Troadegiezh, fuzuilhet d'ar 25 a viz Du 1916 e Belleray (departamant Meuse, Bro-C'hall) evit «ravoltadeg» .\nBERNARD Guillaume, ganet e Pleiben d'an 29 a viz Ebrel 1889, soudard er 64vet Rujumant Troadegiezh, fuzuilhet d'ar 5 a viz Mezheven 1916 e Sainte-Menehould (departamant Marne, Bro-C'hall) evit «ravolt» .\nGAONACH (skrivet GOANACH gant an arme) Yves, ganet d'ar 17 a viz Eost 1888 er C'hastell-Nevez, soudard en 3vet Batailhon Kerzhet Troadegiezh Skañv Afrika, fuzuilhet d'ar 15 a viz C'hwevrer 1915 e Proven (Flandrez Belgia) evit «dilez post dre emvuturgn» ha «dizerterezh en estrenvro»; douaret eo e bered-veur al lu gall en Ablain-Saint-Nazaire (departamant Pas-de-Calais ,Bro-C'hall) .\nGUELLEC Pierre Marie, ganet d'an 21 a viz C'hwevrer 1886 e Landrevarzeg, kanolier bleiner er 1añ Rujumant Kanolierezh Drevadennel, fuzuilhet d'ar 15 a viz Mezheven 1915 e Ferrières (departamant Somme, Bro-C'hall) , evit «bezañ lazhet ur brigadier eus ar memes rujumant» .\nHÉNAFF François Marie, ganet e Kerfeunteun d'an 31 a viz Eost 1886, soudard er 64vet Rujumant Troadegiezh, fuzuilhet d'ar 5 a viz Mezheven 1916 e Sainte-Menehould (departamant Marne, Bro-C'hall) evit «ravolt» .\nKERAUDREN Pierre ganet e Brest d'an 20 a viz Kerzu 1896, fuzuilhet d'ar 4 a viz Genver 1918 e Craonne (departamant Aisne, Bro-C'hall) evit «hutinerezh» .\nKÉRÉVEL François, ganet e Gwaien d'an 22 a viz Du 1893, soudard en 2vet Rujumant Troadegiezh Drevadennel, fuzuilhet e miz C'hwevrer 1915 (deiziad ebet) evit «dilez e bost a-dal d'an enebour» ha «nac'h sentiñ».\nPENVERN François, ganet er Releg-Kerhuon, soudard en 3vet Rujumant Troadegiezh, fuzuilhet d'ar 5 a viz Ebrel 1915, en ul lec'h anvet "Le Rendez-vous de Chasse" e Koad Hesse en Aubréville,er Meuse (Bro-C'hall).\nPRIGENT Pierre Marie, ganet e Ploare d'ar 14 a viz Even 1887, soudard en 318vet Rujumant Troadegiezh, fuzuilhet d'ar 2 a viz Here 1914 e Jaulzy, Oise (Bro-C'hall) .\n↑ (fr) Frédéric Mathieu, 14-18, les fusillés, Éditions Sébirot, p. 828 Patrom:ISBN 978-2-9532-7264-2\n↑ Pennad en ABP\n↑ Lec'hienn Mémoire des hommes, Ministrerezh an Difenn\n↑ Mémoire des Hommes - Fichenn hiniennel\n↑ Mémoire des hommes, Ministrerezh an difenn\n↑ [http://www.memoiredeshommes.sga.defense.gouv.fr/fr/article.php?laref=598 Mémoire des hommes (Ministrerezh an Difenn)\n↑ En envor\n↑ En envor]\n↑ drouklazhadenn hervez Ouest-France, d'al Lun 4 a viz Du 2013, pajennoù "An Oriant"\n↑ Loeiz Herrieu, Kammdro an Ankoù, Brest: Al Liamm, 1994, pajennoù 63 ha 64\n↑ fuzuilhet e Kalinova (Gres) Mémoire des Hommes\n↑ Le Télégramme, 15 a viz Du 2014\n↑ Mémoire des Hommes n'eus "Muzillac" ebet en departamant-se, met e Muzilheg (Mor-Bihan) e oa bet ganet "Élie Marie Le Guenne", d'an 3 a viz Kerzu 1882, ha disklêriet en ti-kêr d'ar 4 a viz Kerzu. Mab e oa da "Marie Le Guennec", eus Muzilheg, hag a zimezas war-lerc'h gant un Aotrou Lescop.\n↑ Ouest-France, d'al Lun 4 a viz Du 2013, pajennoù "An Oriant". Kavet e voe e vez e 2010 hepken\nAdtapet diwar « https://br.wikipedia.org/w/index.php?title=Soudarded_vreizhat_bet_fuzuilhet_gant_al_lu_gall_e-pad_ar_Brezel-bed_kentañ&oldid=1856422 »


Ahmed Sékou Touré (9 a viz Genver 1922 - 26 a viz Meurzh 1984) a oa ur politikour eus Ginea, bet prezidant kentañ ar vro adalek 1958 betek 1984.\nMab-bihan e oa da Samory Touré hag a stourmas a-enep an trevadennerezh gall en Afrika ar C'hornôg e fin an XIXvet kantved. E 1956 e oa Sékou Touré maer Conakry ha kannad Ginea e bodadenn vroadel Bro-C'hall. Diwar e atiz e voe chouet ouzh de Gaulle gant an engroez pa deuas hemañ da Gonakry. En ur referendom aozet e 1958 e nac'has pobl Ginea an unaniezh-kevelerezh gant Bro-C'hall ha dibabet an dizalc'hiezh a voe ofisiel d'an 2 a viz Here 1958, gant Sékou Touré e penn ar Stad nevez. Debret e voe ar C'hallaoued gant ar c'hwervoni hag e-pad meur a vloaz e klaskjont plantañ reuz er vro he doa kredet talañ oute (rivinañ ekonomiezh Ginea dre pourchas bilhedoù faos, stummañ eneberien bolitikel...).\nSékou Touré a lakaas e plas ur politikerezh marksour (dilezet e 1978) ha roet e voe Priz Lenin ar Peoc'h dezhañ e 1961. E fin ar bloavezhioù 1960 e voe harzet ha bac'het an darn vrasañ eus e eneberien. War-gresk ec'h eas e baranoia ha war-dro 50 000 den a vije bet lazhet e kampoù-bac'h, evel hini Boiro, dindan e ren.\nMervel a reas e Cleveland (Ohio) e-pad un oberatadenn.\nAdtapet diwar « https://br.wikipedia.org/w/index.php?title=Ahmed_Sékou_Touré&oldid=1453735 »


Baile na nGall - Wikipedia\nBaile na nGall zo ur gêriadennig e Corca Dhuibhne, e kontelezh Ciarraí, en Iwerzhon. Diskaret eo bet an anv saoz Ballydavid gant an Acht na dTeangacha Oifigiúla 2003 (Official Languages Act 2003 e saozneg). Baile na nGall a vez neuze implijet ez-ofisiel. Kavet e vez enno Caisleán Ghallarais (kastell Ghallarais), un tour bet savet er XVvet kantved nepell diouzh ti-pediñ Ghallarais (Séipéilín Ghallarais en iwerzhoneg, Gallarus Oratory e saozneg) bet dizoloet e 1756. 1km a zo etre an tour hag al lochenn-pediñ.\nAdtapet diwar « https://br.wikipedia.org/w/index.php?title=Baile_na_nGall&oldid=1455702 »\nKemmoù diwezhañ degaset d'ar bajenn-mañ d'an 3 Ebr 2013, da 04:37.


Jean-Henri Fabre, pe Joan Enric Fabre en okitaneg, (Sant Liòns, 21 a viz Kerzu 1823 - Serinhan dau Comtat, 11 a viz Here 1915) a oa un amprevanoniour eus Okitania. Kelenner skiantoù e voe e Carpentras, en Aiacciu hag en Avinhon. War e leve e Serinhan e ouestlas e amzer da studi an amprevaned, hag embann a reas e eñvorennoù dindan an titl Souvenirs entomologiques (1870-89). Sellet a reer outañ evel unan eus diazezerien an amprevanoniezh.\nSkrivagner e oa ivez, barzh e galleg hag en okitaneg, ezel eus ar Felibrige, ha garedonet e voe gant an Akademiezh c'hall ha gant meur a briz lennegel. Kenskrivañ a reas gant skiantourien evel Charles Darwin, ha gant skrivagnerien okitanek evel Frederic Mistral pe Josèp Romanilha.\nAdtapet diwar « https://br.wikipedia.org/w/index.php?title=Jean-Henri_Fabre&oldid=1772874 »\nKemmoù diwezhañ degaset d'ar bajenn-mañ d'an 17 Her 2017, da 19:11.


Hamilcar Barca - Wikipedia\n(Adkaset eus Hamilkar Barka)\nHamilcar a rene arme zouar ar Gartadaiz e Sikilia eus 247 da 241 kent J.-K. e-pad prantad diwezhañ ar C'hentañ brezel punek. Ren a reas ur gouvrezel efedus a-enep ar Romaned e Sikilia ha betek aodoù Italia. E 247 kent J.-K., goude bezañ staliet e soudarded er menezioù e-kichen Panormus (Palermo hiziv) e kasas Hamilkar meur a argad e Kornôg aodoù Italia. Rediet e voe ar Romaned da dennañ ar pep brasañ diouzh o arme e porzh Lilybaeum (hiziv Marsala). Drouziwezh rummad listri Kartada e 241 k J.-K. a lakaas ar brezel da baouez. Goude an atroperezhioù peoc’h Kartada a voe rediet da zilezel Sikilia ha da baeañ digolloù bras-kenañ.\nAnvet komandant an arme e 237 k J.-K. e krogas aloubadeg Hispania da gavout arc'hant ha soudarded evit Kartada. Sonjal a rae dezhañ argadiñ Roma dre eno. Tremen reas 9 bloavezh o prientiñ meuriadoù aloubet reter ha Su Hispania hag o sevel un arme bras-kenañ a dalvezas d'e vab Hannibal e-pad an Eil brezel punek. Mervel a reas muntret gant ur c'helt e -228.\n↑ S. Lancel, Hannibal p.6\nAdtapet diwar « https://br.wikipedia.org/w/index.php?title=Hamilcar_Barca&oldid=1815932 »\nBrezel punek kentañ\nKemmoù diwezhañ degaset d'ar bajenn-mañ d'an 17 Kzu 2018, da 01:39.


Relijion | A ! Lenn...\nCategory Archives: Relijion\nLa ŝtona urbo, Anna Löwenstein, Rouantelezh Unanet (1998)\nLa ŝtona urbo a dalv Ar gêr-mein e brezhoneg : ul lesanv a ro ar gelted da Roma en o istorioù.\nE-keñver geneliezh ha yezh en deus ar romant-mañ ur seurt kerentiezh gant hini Jarl Priel An Teirgwern Pembroke : an daou a zo bet skrivet da gentañ e yezh-vamm o skrivagnerien, a-raok bezañ troet ganto o-unan e yezh o c’halon. Evit Anna Löwenstein, skrivet he doa e saozneg ha lakaet he romant en esperanteg diwezhatoc’h. Jarl Priel en doa savet e hini e galleg a-raok e lakaat e brezhoneg. Dedennus e kavan an hevelebiezh-mañ, kar an div oberenn a zo lakaet da oberennoù skrivet war-eeün pe en esperanteg pe e brezhoneg, ar pezh a zo touelliñ an dud, hervezon. Dreist-holl pa ouezer ez eus anezho o-div oberennoù brudet-kaer e pep eus an div yezh vihan-se. Ha gwelloc’h eo ar romantoù troet eget ar re skrivet war-eeün er yezh ? Diaes eo gouzout, met gwelloc’h eo talañ ouzh ar wirionez.\nDibabet he deus Anna Löwenstein skrivañ ur romant istorel lec’hiet pell en amzer, er c’hentañ kantved goude J.K. . He harozez, Bivana, zo ur geltez vihan eus Breizh Veur a weler da gentañ e kreiz he meuriad. Displeget eo eus ar c’hentañ ar vuhez er meuriad, pemdez ar vugale hag ar merc’hed, kredennoù an dud ha kement ‘zo. Distabil eo an traoù gant ar meuriadoù tro-dro ha gant ar romaned. Ar re-se a dag ar gêriadenn ma vev Bivana hag a gas anezhi, asambles gant merc’hed yaouank all, da Roma da vezañ sklavez.\nEn un eil lodenn e tizoloer buhez nevez Bivana, a vez graet Barbara anezhi diwar neuze. Prenet eo bet gant un ozhac’h tier pinvidik a vev war ar maez. Meur a sklav en deus hag en em glev mat. Boaz eo Bivana da labourat, met kollet eo er bed nevez-se ma ne c’hell eskemm gant den, o vezañ m’eo-hi an hini nemeti o komz he yezh. En em voazañ a ra tamm-ha-tamm ouzh ar gizioù nevez koulskoude. Goude ur prantad e roer Bivana d’ur sklav a renk uhel, Filono. Ober a ra anezhi he mestrez. N’eo ket plijet Barbara gant ar paotr, met genel a ra ur bugel gantañ. Pa varv mestr an ti e adpren Filono e frankiz hag e ro ouzhpenn priz Bivana hag o mab da c’hellout kas anezho gantañ da Roma.\nPrenañ a ra Filono ur stal bihan da labourat ennañ evel skrivener. Bevañ a ra Bivana hag he mab gantañ ha ren a reont ur vuhez familh evel pa vijent holl zieub. Filono a zo yuzev a-viskoazh, met dont a ra o mab da vezañ kristen. Graet e vez anaoudegezh gant lod eus ar gristenien gentañ, en o zouez Pol ha Pêr, a-dost pe a-bell.\nTech fall seurt levr eo kaout c’hoant da fourrañ ennañ ar muiañ posubl a zarvoudoù istorel ; aes eo da verzout pa vez war ur prantad istorel pell diouzhomp ha ne ouezer ket kantadoù a vunudoù diwar e benn. Tangwall Roma, merzherinti ar gristenien gentañ… Pep tra a vo kavet e-barzh. Hegaset on bet gant an doare, daoust m’em bije bet plijadur o lenn al levr.\nUr romant skrivet brav eo, kemer a ra e amzer da zeskrivañ an endro, soñjoù an tudennoù, o santadurioù. N’eo ket dibar an tem, met gwir eo ez eo skrivet diouzh savboent ur plac’h “barbar”, unan ha n’he doa pouez ebet e kevredigezh Roma, hag ar savboent-se eo a cheñch pep tra d’am soñj. N’eo ket dre zegouezh eo bet skrivet gant ur plac’h emouestlet e stourm gwirioù ar merc’hed.\nKrediñ a ran eo bet sirius an enklaskoù istorel da sevel al levr, a son gwirheñvel-mat ha ne gouezh morse e pej ar re a santimantoù : n’eo ket ul levr “evit ar merc’hed” nemetken, met evit an holl re a blij dezho bezañ soubet e aergelc’h istorel ar mare-se.\nOber un evezhiadenn\t| tags: Anna, Löwenstein, Urbo, Ŝtona\t| posted in Esperanteg, Istor, Relijion, Romantoù\n2 Evezhiadenn\t| tags: Glanndour, Maodez, Milc'hwid, noz, serr, serr-noz\t| posted in Barzhonegoù, Brezhoneg, Relijion\nOber un evezhiadenn\t| tags: Dahud, Hemon, Iz, Roparz, Santez\t| posted in Brezhoneg, Relijion\nGwiadenn ar vuhez, Benead (1979)\nRe relijiel eo awen an torkadig barzhonegoù-man evit ma vijen bet fromet ganto, dre vras. Perzhioù mat a anavezan dezho koulskoude : eeunded, gwirionded er santimantoù. Hag ur wezh pe ziv, ur momed gras, gant ar Rimadelloù da Soazig pe, dreist-holl, gant Kozhni, em eus lennet meur a wezh gant estlamm.\nN’em eus ket komprenet diouzhtu e oa Benead anv-pluenn ur skrivagnerez. Madalen Saint Gal de Pons eo he anv, ha kenlabouret he doa gant Maodez Glanndour. Ur pennad a oa bet embannet diwar he fenn gant Annaig Renault e Al Liamm e 1994 (Liamm war-zu Wikipedia e brezhoneg).\n1 Evezhiadenn\t| tags: Benead, Gal, Gwiadenn, Madalen, Pons, saint, vuhez\t| posted in Barzhonegoù, Brezhoneg, Relijion\nPaul Sérusier, ul livour e Breizh, Hervé Gouedard (2013)\nUr souezh eo pegen aes eo levrioù Herve Gouedard da lenn, dezho da implijout ur yezh pinvidik ha peurlipet, ken a-fed ereadurezh, ken a-fed geriaoueg. Lakaat a ran se war gont ar stil eta : ur stil dispar en deus. En em santout a ra al lenner en e vleud gant e istor, kerkent hag ar pajennadoù kentañ. Ha seul souezhusoc’h e kavan, m’eo ur stil un tammig diamzeriet. En em ziskouez a ra ar skrivagner en e oberenn, reiñ a ra e soñj, gervel a ra al lenner. Ha c’hoari a ra eus an efedusañ.\nKontañ a ra ar vuhezskrid-mañ buhez Paul Sérusier eta, gant forzh munudoù hag un tamm muioc’h diouzh ret, evit c’hwezhañ buhez en dudenn. Estreget un daolenn ziavaez a vez roet : barrek eo Herve Gouedard d’en em lakaat e plas e dudenn, da ijinañ ar pezh en doa santet, da reiñ da gensantout hiraezh pe entan…. Met graet e vez en un doare onest : pa ijin traoù Herve Gouedard en lavar. A-hend-all, e c’heller fiziout en e enklask pizh : bet eo o weladenniñ kazi an holl lec’hioù a gomz diwar o fenn, da skouer. Ken brav e oan higennet, m’on bet oc’h en em staliañ dirak va urzhiataer d’ur mare bennak evit gwelet an taolennoù hag al lec’hioù niverus a veze graet anv anezho e kerzh ar skrid.\nStrobinellet on bet gant va lennadenn, ha gwalc’het va c’hoant-gouzout diwar-benn un arzour n’anavezen diwar e benn nemet e anv. Un taol-kaer a levr !\n4 Evezhiadenn\t| tags: Breizh, Gouedard, Herve, livour, Paul, Sérusier\t| posted in Brezhoneg, Buhezskridoù, Istor, Relijion, Romantoù, Studiadennoù


(Adkaset eus Robespierre)\nRobespierre, taolenn dizanv e-tro 1790.\nMaximilien François Marie Isidore de Robespierre ([ma.ksi.mi.ljɛ̃ fʁɑ̃.swa ma.ʁi i.zi.dɔʁ də ʁɔ.bɛs.pjɛʁ]), ganet d’ar 6 a viz Mae 1758 en Arras ha marvet dibennet d'an 28 a viz Gouhere 1794 e Pariz, a oa ur gwiraour ha politikour gall, hag unan eus pennoù bras ar Reveulzi c'hall. Lakaet en doa war-sav “Ren ar Spont”, un diktatouriezh wadek.\nAr bobl c'hall a anzav an hinienn penn kement hag dibadelezh an ene, stampenn dianav, 1794, Pariz, BnF.\nMaximilien de Robespierre a zo ar vugel kosañ, diwar pemp. Koll a ra e vamm d'an oad a 6 vloaz. An tad a derc'h diouzh an tiegezh, Maksimilian a zo desavet a-benn neuze gant e zad-kozh eus kostez ar vamm. Goude studioù a zoare e skolaj Arras ha skolaj Louis-le-Grand e Pariz e dap un aotregezh war ar Gwir. Dont a ra da vezañ alvokad, hag e 1781 en em enskriv e kuzul proviñs Artois. Memes mare ez zo e-karg al lezvarn eskobel.\nDilennet kannad eus an Trede-urzh evit emvod Stadoù-meur 1789, dont a ra war-wel evel unan eus pennoù bras ar re « demokrated » er Vodadenn Vonreizhañ Vroadel. Difenn a ra an harz d'ar sklavelezh, d'ar boan a varv. Difenn a ra ivez evit an dud a liv da votiñ kement hag evit ar yuzevien pe an aktourien. Harpañ a ra ivez ur votated evit an holl hag an ingalded a gwirioù. A-enep eo ar votateg hervez ar binvidigezh. Goulenn a ra ma vefe reoliataet sklaer an ti-eskemm. Dre ma vez un den reut en e vennozhioù e oa bet lesanvet « l'Incorruptible ».\nEzel eo da Klub ar Jakobined dres pa oa bet krouet, deuet eo da vezañ an ezel anavezetañ anezho en e amzer ha betek an deiz-ha-hiziv. Goude an dizunvaniñ gant ar Feuillants, dont a ra a-benn da harpañ kreñv an adaozañ hep koll al liamm gant darn ar c'hevredigezhioù e peurest ar vro.\nEnebet eo d'ar brezel gant Aostria e 1792, enebet eo da La Fayette a-du eo gant al luskad o c'houlenn fin ar rouantelezh. Ezel eo da Gumun Emsavet Pariz, dilennet eo er Goñvañsion vroadel, eno e vez kavet war bankoù ar Menez hag enebet eo d'ar Gironde. Goude devezhioù an 31 a viz Mae hag an 2 aviz Even 1793, dont a ra da vezañ ezel eus ar C'homite a salud publik adalek ar 27 a viz Gouhere 1793. Eno e sikouro da lakaat e-plas ur gouarnamant reveulzier ha dreist-holl hini ar Spont bras, en ur c'henaroud a vrezelioù en harzoù a-enep ar vonarkiezhoù kengevreet hag a brezel diabarzh (emsavadegoù ranvroelour, Brezel Vendée…).\nNevezamzer 1794, Robespierre gant izili ar C'homite ar salud publik a lak da vezañ harzet ar re Hébertistes, pennoù Klub ar Cordeliers, goude-se Danton gant ar re Indulgents. Dre war-lerc'h e vez kondaonet ha lakaet d'ar marv pennoù an daou luskad. Un diaz anat e voe Robespierre gant an harz roet d'ar bolitikerezh a dikristianizadur. Lakaat a ra da votiñ evel skrivagner, dekred an 18 Miz ar Sev bloavezh II. Disklêriet e vez en dekred « le peuple français reconnaît l’existence de l’être suprême, et l’immortalité de l’âme ». Lakaat a raio ivez da votiñ lezenn Miz ar pradoù pe lezenn « Spont bras ».\nD'an 8 miz an Eost bloavezh II (26 a viz Gouhere 1794), taget eo a-bep tu gant un emglev diseurt Menezidi er goñvañsion savet gant, dantonisted kozh, lod représentants en mission galvet evit an taol. Ouzhpenn-se e oa e-touez ar gouarnamant reveulzier, ar C'homite de sûreté générale ha lod izili eus ar c'homite a salud publik. Robespierre a laka anat war-raok dirak anezho holl bodet e oant enebet etrezo met ne teu ket a-benn da gendrec'hiñ anezho saouzanet da vezañ kondaonet gantañ deiz-pe-zeiz d'ar marv. An deiz war-lerc'h e vez talet outañ evit ma ne c'hellfe ket komz. E enebourien a zo harpet bremañ gant tud etre al luskad Plaine. Harzet eo gant e vreur Augustin hag e gamaladed Couthon, Saint-Just ha Le Bas war ar memes-tro. Kumun Pariz a emsav hag a zeu a-benn da zieubiñ anezhañ, memes mare ez eo lakaet maez lezenn gant ar Goñvañsion.\nLazhadeg Robespierre hag e harperien kavailherien a-enep ar frankiz hag an ingalded : bevet ar goñvañsion vroadel gant e energiezh hag e evezhiegezh ez eo bet dieubet ar republik diouzh an tiranted, stampenn dianav, 1794, Pariz, BnF.\nE-pad an noz, ur bagad soudarded a aloub an ti-kêr, eno e oa repuet Robespierre hag e harperien. Gloazet eo er javed, n'eo ket sklaer penaos. Ur wech testenniet e identelezh e-tal al lezvarn reveulzier, ez eo dibennet en abardaez d'an 10 Miz an Eost gant 21 eus e harperien. Ur wech marvet Robespierre hag e-pad ar mizioù goude e voe mare an « enebemsav thermidorian », riñset eo ar gouarnamant reveulzier ha war ar memes-tro ez eo paouezet ar Spont bras.\nRobespierre a zo chomet an dudenn tabutet ar muiañ eus an Dispac'h gall. Evit e enebourien (an Thermidorianed, krouerien an IIIde Republik hag istorourien ar « skol frankizour » e-penn anezho François Furet) e vez lakaet war-raok evel diaz d'ar Spont bras ha da doareoù aotrouniek ar C'homite a salud publik. Evit lod all avat, Robespierre eo an den e-touez pennoù ar reveulzi hag en devoa klasket sioulaat ar Spont bras. Lakaet e vez war-raok ganto e oa ivez difenner ar peoc'h, an demokratelezh eeun hag ar justis sokial, degemenner ar re baour, hag unan eus aktourien kentañ lamedigezh ar sklavezlezh e Bro-C'hall. An istorourien-se a laka war-raok e voe devezh kouezhadenn Robespierre, an 9 Miz an Eost, e voe roet lamm d'an araokadurioù sokial a oa bet lakaet da dalvezout evit ar re baour (lezenn ar priz uhelañ da skouer hag a ziwalle ouzh priz ar greun hag ar bara). Ur wech kouezhet Robespierre ar vourc'hizien a arc'hant a lak da dalvezout ar frankizouriezh ekonomikel. Ar re brudetañ a-du gant ar sell-se a zo an istorourien Albert Mathiez hag Henri Guillemin.\nAn deiz war-lerc'h an harzadenn en abardaez, ar brizonidi a zo kaset dirak al lezvarn reveulzier, eno Fouquier-Tinville a lak da dalvezout identelezh ar re tamalet. Dre ma oan bet lakaet maez lezenn, ne oa ket tu dezho bezañ difennet. Robespierre a voe kondaonet hep prosez ha dibennet abardaez an 10 miz an Eost. Ana rvesterien niverus a oa dirollet laouen o welet dibennet anezhañ gant 21 eus e harperien.\nAugustin Robespierre, Louis Antoine de Saint-Just ha Georges Couthon a oa ar re brudetañ. Lakaet e voe an holl pennoù en ur c'houfr koad, ar peurrestar c'horfoù a zo lakaet en ur c'harrad. An holl korfoù a voe bannet en ur bez kumun. Ar bez a oa e bered an Errancis ha lakaet e voe raz-bev evit ma ne chomfe roud ebet eus korf an tiran Robespierre. An daou devezh war-lerc'h e voe lazhet 83 harper da Robespierre all, dibennet an holl anezho.\nUr frazenn a zo chomet goude e varv gant un den dianav hag a embann:\nE 1840, harperien Robespierre o devoa klasket douar bered Errancis, a oa serret abaoe 30 bloaz. Un taol kleze en dour e voe, korf ebet na voe kavet ganto.\n«Tant que cette race impure existera, la République sera malheureuse et précaire.» (Prezegenn ar 26 a viz Mae 1794)\nAdtapet diwar « https://br.wikipedia.org/w/index.php?title=Maximilien_de_Robespierre&oldid=1854998 »


33ved sulieg - an-overenn-santel\nReit deom, Aotrou Doué, de gavouid al leùiné én ur boud fidél deoh : rag n’en-des ket na kaeroh na padusoh eurusted é servijein dalhmad Krouéour an oll vadoù.\ndré Jézus-Krist, ho Mab, or Salvér hag on Doué, a viù genoh ha ged ar Spered Santél, a oll viskoazh de virùikén.\nLennadenn Livr ar profet Malaki\nChetu dé an Aotrou Doué é toned, toemm èl un tan fol.\nNe veint nameid plouz an dud rok ha dizouéuz.\nAn dé a zo é toned o losko, emé an Aotrou Doué, mestr ar bed, ken ne chomo geté na grouienn na bar.\nMed aveidoh-hwi a zouj me hanù, é saùo un Héol a Justis. Ged é splanndér, é kaso geton ar gwelladur\nDoned a hra an Aotrou Doué de rénein ar bed ged reizhted\nSonet aveid an Aotrou Doué àr an delenn,\nAr an delenn hag oll ar benueger\nGed son ar trompilhoù hag ar horn-boud ;\nYouhet dirag or Roué, an Aotrou.\nRe zassono ar mor hag kement tra a zo ennon\nAr bed ha kement tra a zo àrnehon !\nRe strako o daouorn ar stérioù\nRe gano o joé ar manéioù.\nYouhet an Aotrou Doué rag doned a hra\nDe rénein an douar.\nDoned a hra de rénein ar bed ged justis\nHag ar pobloù ged reizhted.\nLennadenn eilved Lihér Sant Paol d’an Désalonisianed\nHwi a oui awalh, ar péh éma red de ober aveid kemér skwir àrnom. Rag nen dom ket chomet dilabour én ho mesk ; n’on-es ket reseùet heb péein ar bara on-es dèbret.\nE kontrél, ged poén ha skuizder, dé ha noz, on-es labouret eid nepas boud ur samm de hanni ahanoh.\nAvel just, é hellam boud ur samm aveidoh, med vennet on-es boud aveidoh ur skwir de héli.\nRag pe oem én ho mesk, é tisklériem deoh : ma ne venn ket labourad unan bennag, diwennet é dehon dèbrein eùé.\nHa breman, é kleùam lared éh es én ho mesk, tud dilabour ha ne hrant nitra.\nD’ar ré-sé, é hanù ar Salvér, ar Hrist, é ram an urzh hag ar galù-man de labourad é peah aveid dèbrein ar bara gouniet geté.\nEn em zalhet plom ha saùet ho pennoù rag tostad a hra ho salvedigezh\nAviél or Salvér Jézus Krist revé Sant Lukas\nEn amzér-hont, é komzé an disipled de Jézus ag an Tampl, saùet ged mein kaer ha goarniset ged provoù pinùik.\nJézus a laras dehé :\n« Hwi a wél razh an traoù-sé, oll ar mangoérioù-sé. E gwirioné m’el lar deoh, doned a hrei un amzér ma veint dismantet oll ken ne chomo mui mén àr vén. »\nInd a houlennas geton :\n« Mestr karet, laret deom pégours é tégoého an traoù-sé ha pé merch a vo gwélet, a pe zei an traoù-sé rah de voud gwir ? »\nJézus a reskondas :\n« Diwallet a voud lorbet. Rag éleizh a zei ém hanù hag a laro : Mé é ar Hrist ha deit é an amzér. Ne gerhet ket àr o lerh ! Hag a pe gleùet komz a vrezél, a zispeah, a emgann, ne zoujet ket, diwallet ag en em néhansein ; rag éma red ma tei an traoù-sé de getan razh, mes n’é ket hoah an achiùmant. »\nLaret a hras hoah Jézus dehé :\n« Seùel a hrei pobl éneb de bobl ha rouantelezh éneb de rouantelezh. Ha boud a vo, a gornadoù, krénoù douar, kerteri a yoh, hag én néañ seblantoù spontuz ha burzhudoù braz.\nMes éraog oll an traoù-sé, ind a lakei o dorn àrnoh, ho koalgaso, ho kaso én o sinagogoù hag én o frizonioù ; ind ho stleijo dirag er rouéed hag ar hoarnerion, én arbenn a me hanù.\nRah an dra-man a zégoého eid ma reet testoni ahanon.\nLakeit enta kement-man én ho kalonoù : pe véet kaset d’ar léh-barn, ne chonjet ket éraog ér péh ho po de reskond. Me hrei deoh komz ged kement a furnéz ma n’hello razh ho énéberion na derhel penn deoh nag ho tilared.\nGwerhet a véet dré ho tud, dré ho predér, dré ho kérent, dré hos amied, ha lod ahanoh a vo lakeit d’ar marù.\nAn oll en devo kaz dohoh én arbenn a me hanù. »\nPlijet genoh, Aotrou Doué, selled doh ar provoù-man aveid ma hounidam geté de viùein eidoh én eurusted peurbaduz.\ndré Jézus Krist ar Salvér.\nReseùet on-es, Aotrou Doué, sakremant an aotér, korv ha goed ho Mab, ha breman ho pedam ged ur galon izél ; ér sakrifis kinniget én ur zerhel sonj ahanon, èl m’en-des goulennet genom er gober, lakeit de greskein énnom ar garanté.


Pajenn:Le Gonidec - Bibl Santel pe Levr ar Skritur Sakr, eil levr.djvu/190 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/190\nhag a lavar : Abraham né oa néméd eunn dén, hag en deûz bét ann douar-man̄ é digouéz : ha nî a zô paot, ha d’éomp-ni eo rôet ann douar-zé é kers.\n25. Râk-sé é liviri d’ézhô : Ével-henn é lavar ann Aotrou Doué : C’houi péré a zebr ar c’hîk gan̄d ar goad, hag a zâv hô taoulagad étrézég hoc’h hudurézou, hag a skuḻ ar goad ; ha piaoua a réot-hu ann douar-zé é digwéz ?\n26. Savet oc’h bét gan̄d hô klézeier, argarzidigézou hoc’h eûz gréat, pép-hini ac’hanoc’h en deûz gwallet grég hé nésa ; hag é piaouot ann douar-zé é digwéz ?\n27. Lavar ann dra-man̄ d’ézhô : Ével-henn é lavar ann Aotrou Doué : Ével ma ounn béô, ar ré a choum enn dizériou a gouézô dindân ar c’hlézé ; ar ré a zô er parkeier, a vézô rôet da voéd d’al loéned ; hag ar ré a zô er c’hréou hag er c’héviou, a varvô gan̄d ar vosen.\n28. Ha mé a lakai ann douar-zé da véza didûd ha dihen̄t, hag hé ners rôk a vézô kaset-da-gét ; ha ménésiou Israel a vézô mantret, ô véza na dréménô mui dén dré-z-hô.\n29. Hag hî a wézô pénaoz eo mé ann Aotrou, p’am bézô lékéat hô douar da véza didûd ha dihen̄t, enn abek d’ann holl argarzidigézou hô deûz gréat.\n30. Ha té, mâb dén, bugalé da bobl péré a gomz diwar da benn a-héd ar muriou, hag é-tâl dôriou hô ziez, a lavar ann eil d’égilé, pep-hini d’hé nésa : Deûit, ha sélaouomp pétrâ eo ar gér a zô deuet diouc’h ann Aotrou.\n31. Hag hî a zeû étrézég enn-od, ével ma en em stroll eur bobl ; hag hî a azez dira-z-od, ével va fobl ; hag hî a zélaou da lavariou, ha na sévénon̄t két anézhô ; râg hî hô zrô é kanaouennou enn hô génou, hag hô c’haloun a ia da heûl hô fizôni.\n32. Ha té a zô évit-hô ével eur ganaouen a giniad, a ganeur enn eunn doaré c’houék hag hétuz ; hag hî a glev da c’heriou, ha na sévénon̄t két anézhô.\n33. Ha pa vézô deûet ar péz a zô bét diouganet (ha chétu e teû), neûzé é wézin̄t pénaoz é vézô bét eur profed enn hô zouez.\nDiougan a-éneb ar wall vésérien.\n2. Mâb dén, diougan diwar-benn mésérien Israel ; diougan, ha lavar d’ar vésérien : Ével-henn é lavar ann Aotrou Doué : Gwâ mésérien Israel, péré en em bask hô-unan ; ar vésérien hag hî a bask hô dén̄ved ?\n3. Hô léaz a zebrac’h, gan̄d hô gloan en em c’hôlôac’h ; hag ar ré larda anézhô a lazac’h ; hôgen na baskac’h két va zropel.\n4. N’hoc’h eûz két krévéet ar ré a oa toc’hor, ha n’hoc’h eûz két louzaouet ar ré a oa klan̄v, n’hoc’h eûz két liénennet ar ré a oa gouliet, n’hoc’h eûz két savet ar ré a oa kouézet, ha n’hoc’h eûz két klasket ar re a oa dian̄ket ; hôgen hô mestrounia a réac’h gan̄t garven̄tez ha gan̄t béli.\n5. Ha va den̄ved a zô bet skiñet, ô véza n’hô dôa ket a véser ; hag hî a zô deûet da voéd da holl loéned ar mésiou, hag a zô bét skiñet.\n6. Kildrôet hô deûz va zropellou war ann holl vénésiou ha war ann holl gréc’hiennou huel ; ha war c’horré ann douar holl eo bét skiñet va zropellou, ha né oa dén évid hô c’hlaskout, né oa dén, émé-vé, évid hô c’hlaskout.\n7. Râk-sé, mésérien, sélaouit gér ann Aotrou :\n8. Ével ma ounn béô, émé ann Aotrou Doué, ô véza ma eo bét lézet va zropellou é preiz, ha ma éo bét va dén̄ved da voéd da holl loéned ar mésiou, dré na oa két a véser ; ha na glaské két va mésérien va zropellou ; hôgen ma en em baské ar vésérien hô-unan, ha na basken̄t két va zropellou :\n9. Râk-sé, mésérien, sélaouit gér ann Aotrou :\n10. Ével-henn é lavar ann Aotrou\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/190&oldid=163644 »\nKemmoù diwezhañ degaset d'ar bajenn-mañ d'an 9 Eos 2020, da 19:01.


Le Télégramme - Julien Vrigneau. Jazz Breizh gant « Lunch Noazh »\nJulien Vrigneau. Jazz Breizh gant « Lunch Noazh »\nGant CD ar strollad « Lunch Noazh » eo aet ar priz « Produet e Breizh » ar bloaz-mañ.\nEn Ilfentig (Iffendic), nepell diouzh Roazhon, emañ Julien o chom bremañ.\n�� A-raok ne blije ket ar jazz din » eme Julien Vrigneau. Koulskoude eo jazz mesket gant pop ha soul ha kan e brezhoneg gant Maela le Badezet a vez klevet gant ar strollad « Lunch Noazh » bet paket ganto priz Produet e Breizh e 2015 evit o CD kentañ « Breudeur ha C'hoarezed ». E 2011 e oa aet ar maout gant « Lunch Noazh » en taol-lañs e Spezed. Met n'eo ket aes d'ar strolladoù a gan e brezhoneg en un doare n'eo ket hengounel. Diaes eo dezho kaout lec'hioù, deiziadoù evit mont war al leurenn. Neuze, pakañ ar priz kentañ e penn kentañ ar bloaz a oa bet ur sapre taol evit Lunch Noazh. Graet o doa berzh da vare gouelioù Kerne e Kemper hag e gouelioù etrekeltiek en Oriant. Lod diouzh an arvesterien a oa deut gant ar soñj selaou sonerezh hengounel. En em gavet e oant gant jazz, ha plijet-bras e oant bet avat.\nLivour e felle da Julien bezañ pa oa yaouank. « Ar cheñchamant zo bet graet pa oan studier e skol an Arzoù-kaer e Naoned ». Ober a rae sonerezh elektroakoustek gant e vombard ! Kroget e oa da seniñ binioù-bombard gant Ifig Kastell e Lannuon. « Kroget e oan da seniñ en abadennoù jazz gant ma bombard da gentañ, pezh 'oa fentus ! » eme Julien. Pa oa aet da chom e Roazhon e oa anavezet evel ar soner jazz bombard. Bombard a vez c'hoariet gantañ c'hoazh koulskoude gant ograou. Soner a vicher eo, neuze e son e meur a strollad, disheñvel an eil re diouzh ar re all. Pa oa bet dizoloet ar saksell gant Julien en doa bet muioc'h a blijadur, kalzik alc'hwezioù zo war ar benveg-se. Soner saksell eo da gentañ penn bremañ. Skrivet en deus pozioù zo e CD kentañ « Lunch Noazh » ivez. Pozioù all zo bet skrivet gant Laors Landat, Yann le Davay ha Malo Morvan. Gantañ e oa bet graet tresoù, graferezh golo ar CD ivez. Ha petra eo an anv-se « Lunch Noazh » ? Dont a ra eus al levr « naked lunch » gant William Burroughs...\nSoner a vicher\nGant ar strollad « Le Tri Virtuel » e son Julien er festoù-noz gant kazi ar memes sonerien a vez e Lunch Noazh. Awenet gant sonerezh jazz neuze. Gant ar strollad « Hunvreal Quartet » eo jazz nemetken. C'hoariet o doa er gouel « Jazz in Langourla ». Gant ar strollad « Rue Pavée » e son ivez, traoù e galleg. Gant « DS Band » hag « IMG » e son er festoù-noz. Un daouad a ra ivez gant Yves-Marie Denis. Pa soner er festoù-noz e talc'her reolennoù evit lakaat an dud da zañsal. Mennozhioù all a c'heller lakaat da dalvezout er sonadegoù. Met an holl arvesterien sonerezh hengounel n'int ket tomm d'ar jazz. « Diaes eo kaout deiziadoù gant seurt sonadegoù jazz ». Ha diouzh an tu all : « Evit ur festival jazz eo re hengounel ». Goude an taol-lañs e 2011 hag an Erer Kozh da heul e oa bet embannet ur bladennig pevar zitl e 2012. « Ret eo kaout kalz amzer a-raok bezañ anavezet ha pedet un tammig e pep lec'h ». Un taol sikour brav eo bet priz Produet e Breizh ar bloaz-mañ neuze. « Reiñ a ra kalon da genderc'hel ». Un eil bladenn zo war ar stern.\nArvester : spectateur. Taol-lañs : tremplin.\nLunch Noazh, le tri virtuel, rue pavée, DS Band, IMG, Produit en Bretagne, Produet e Breizh, jazz in Langourla, Naked Lunch, William Burroughs, Maela le Badezet, Laors Landat, Yann le Davay, Malo Morvan, Ilfentig, Yves-Marie Denis


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/122 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/122\nhag a ziskouezaz dezhan en eur momant holl rouanteleziou ar hed ; (6) hag an diaoul a lavaraz dezhan : Kei a rin d’id an holl buissans-ze ha gloar ar rouanteleziou-ze ; rag roet eo bet d’in, ha me a ro anezhan d’an neb a fell d’in. (7) Rag-se mar en em brosternez dirazoun, kement-se holl a vezo d’id. (8) Mes Jesus a respontaz dezhan : Tec’h kuit diouzin, Satan ; rag scrivet eo : An Aotrou da Zoue a adori, hag hen hep-ken a zervichi. (9) Kas a reaz anezhan ive da Jerusalem, hag e lekeaz anezhan var lein an templ, hag e lavaraz dezhan : Mar d’oud Mab Doue, en em daol ac’hann d’an traon ; (10) rag scrivet eo e c’hourc’hemeno d’he elez divar da ben, evit ma tiwallint ac’hanoud, (11) ha ma tougint ac’hanoud etre ho daouarn, gant aoun na stokfe da droad ouz eur mean-benag. (12) Mes Jesus a respontaz dezhan : Lavaret eo : Na denti ket an Aotrou da Zoue.\n(13) Hag an diaoul, o veza achuet an holl dentation, a guitaaz anezhan evit eun amzer.\n(14) Ha Jesus a zistroaz dre c’halloud ar Spered en Galile, hag ar vrud anezhan a redaz dre ar vro holl tro-var-dro. (15) Rag kelen a rea en ho zinagogou, hag e oa henoret gant an holl.\n(16) Ha Jesus a zeuaz da Nazaret, en pe leac’h e oa bet savet, hag evel ma oa he gustum, ec’h antreaz da zeiz ar sabbat er sinagog, hag e savaz evit lenn. (17) Hag e oe roet dezhan levr ar profet Izaias, hag o veza digoret al levr, e kavaz al leac’h e pehini e oa scrivet : (18) Spered an Aotrou a zo varnoun, abalamour da ze hen deuz va eoliet evit prezeg an Aviel d’ar beorien ; va c’hasset hen deuz evit iac’haad ar re a zo mantret ho c’halon ; (19) evit annonsan delivrans d’ar gaptived, hag an distro euz ar gwelet d’ar re dall ; evit lakaad en liberte ar re a zo opprimet, hag evit embann bloavez favorabl an Aotrou.\n(20) Ha goude beza serret al levr, ha roet anezhan d’ar ministr, ec’h azezaz ; ha daoulagad kement a oa er sinagog a oa batet varnezhan.\n(21) Neuze e commansaz lavaret dezhe : Hirio eo accomplisset ar gomz-ze euz ar Scritur, hag her c’hlevet a rit. (22) An holl a roe testeni dezhan, hag a oa souezet euz ar c’homzou a c’hras a zeue euz he c’henou, hag e lavarent : Ha n’eo ket hennes mab Josef ? (23) Hag hen a lavaraz dezhe : Hep mar c’houi a lavaro d’in ar pro-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/122&oldid=125213 »


Paleozoeg - Wikipedia\nAr paleozoeg (eus ar gresianeg παλαιος "kozh" ha ζωή "buhez") eo an hini kentañ eus tri hoalad douarouriel ar fanerozoeg. Kregiñ a ra 542 milion a vloavezhioù 'zo betek 251 milion a vloavezhioù 'zo. E c'hwech maread douarouriel eo rannet: Kambrian, Ordovisian, Silurian, Devonian, Karbonifer, ha Permian.\nAr vuhez er paleozoeg[kemmañ | kemmañ ar vammenn]\nEn em astenn a ra ar paleozoeg eus donedigezh eus an organegoù kentañ ur grogenn ganto betek peuraloudabegoù ar c'hevandirioù gant ar stlejviled hag plantennoù arnevez. E harzioù izelañ a lec'hjod da amzer donedigezhioù war-wel an tribolitoù hag an arc'heocyathided. Hiziv e lakaer anezho kentoc'h war-dro ar poent el lec'h ma teu war-wel ar fosil anvet Trichophycus pedum. Echuiñ a ra gant lazhadeg vras ar permian, an hini vrasañ en istor an Douar adalek donedigezh war-wel an organegoù lieskellek kentañ.\nE deroù ar marevezh e oa termenet ar vuhez ouzh bakteri, spoue, bezhin unankellek, hag un nebeud anevaled gwak o c'horf strollet dindan anv faon Ediakaria. Un niver bras a planioù korfel a yeas diwar-wel 540 milion a vloavezhioù 'zo - un darvoud anavezet evel an darzhadeg kambrian - met un nebeud anezho hepken a dreuzvevas. Posupl eo ec'h aloubas organegoù eeun ar c'hevandir e deroù ar proterozeg met n'eo nemet e-pad ar Silurian ma'n em stalias en un doare gwir ar vuhez war an Douar. Daoust ma kaver restachoù a vellkeineged kerkent hag ar c'hambrian e chomas an divellkeineged an doare buhez pennañ. E-pad an Devonian en em skignas ar pesked.\nE-pad ar paleozoeg diwezhañ e oa goloet un darn vras eus ar pezh a zo Europa hiziv gant koadegoù geuniek hag a zo e orin ar gweleadoù glaou a-vremañ. E-fin ar paleozoeg e teuas war-wel ar stlejviled bras kentañ, hendadoù an dinosaored.\nNebeut goude torridigezh an dreistkevandir Pannotia hag e fin ar maread-skorn bedel diwezhañ e teraou ar paleozoeg. E-kerzh an hanterenn gentañ eus ar maread e vo disrannet an tirioù en un niver a gevandirioù bihan. E fin ar paleozoeg avat, o deus tost furmet un dreistkevandir, Pangea e anv, a endalc'he an darn vrasañ eus tirioù an Douar.\nar fanerozoeg war Palaeos.com\nHoalad ar Paleozoeg\nAdtapet diwar « https://br.wikipedia.org/w/index.php?title=Paleozoeg&oldid=1821486 »


D'Eon - Wikipedia\nAr marc'heg d'Eon\nCharles Geneviève Louis Auguste, marc’heg d’Eon, zo bet ganet e Tonnerre e 1728.\nGoude studioù er skolaj Mazarin e Pariz, e tapas un doktorelezh war ar Gwir, hag e skrivas un nebeud esaeoù, evel un essai historique sur les différentes situations financières de la France sous le règne de Louis XIV.\nKejañ a reas gant ar priñs Conti a rene war servijoù kuzh Loeiz XV. Gantañ e voe kaset d’Eon da Rusia e 1755 evit seveniñ e gefridi kentañ e diplomatiezh : kejañ gant an impalaerez Elesbed Iañ evit sinañ un emglev etre Rusia ha Bro-C’hall. Kas a reas e labour da benn vat hag e chomas 4 bloaz e Rusia evel sekretour kannati. Eno en doe tro evit ar wech kentañ da wiskañ dilhad merc’hed e-korf ar festoù dic’hizet aozet e lez an impalaerez.\nPa zistroas da Vro-C’hall e 1761 e servijas en arme e-pad kampagnoù diwezhañ ar brezel 7 vloaz lec’h ma tapas brud evit e gadarniezh.\nE fin ar brezel e voe kaset da Londrez evit skoazellañ ar c’hannad, an dug de Nivernais, a-benn marc’hata ar peoc’h.\nD’Eon hag a gave dezhañ e oa da vont da gannad, a voe feuket bras pa voe kaset ur c’hannad nevez, ar c’hont de Guerchy, da Londrez. Tabut a savas etrezo ha, goude bezañ graet kazeg o klask skarzhañ de Guerchy, en em gavas d’Eon en ur blegenn fall. Diwar-se e oa ken arvarus evitañ distreiñ da Bariz ma voe ret dezhañ chom e Londrez.\nD’ar mare-se eo e krogas d’Eon da lakaat ar vrud da redek e oa ur vaouez anezhañ.\nStrafuilh a savas diwar ar vrud-se, kement ma voe kaset kannaded gant Loeiz XV evit kaout penn d’an afer ha ma voe aozet klaoustreoù e Bro-Saoz diwar-benn e reizh. Ul lez-varn zoken a embannas e oa d’Eon ur vaouez, hep na vefe ar marc’heg war al lec’h, na degaset prouenn ebet.\nE 1777 e voe aotreet d’Eon da zistreiñ da Vro-C’hall gant Loeiz XVI, gant urzh da chom gwisket evel plac’h.\nDistreiñ a reas da Londrez e 1785 lec’h ma krakvevas pa voe tennet e leve digantañ goude an dispac’h gall. Eno e oa o chom e ti un intañvez, Mrs Cole, hag a voe an hini a naetaas e gorf goude e varv d’an 21 a viz Mae 1810. N’eo nemet d’ar mare-se ma tizoloas an itron gozh e oa bet o chom e-pad bloavezhioù er memes ti gant ur gwaz.\nUr c’horfskejadur a voe graet en deizioù goude ha testeniekaet e oa ur gwaz eus ar marc’heg d’Eon.\nD'Eon a voe douaret e Londrez, da lavaret eo e kêrbenn ar... Middlesex.\nAdtapet diwar « https://br.wikipedia.org/w/index.php?title=D%27Eon&oldid=1484804 »\nKemmoù diwezhañ degaset d'ar bajenn-mañ d'an 5 Ebr 2013, da 03:06.


KDSK, Centre de Ressources Culturelles CeltiquesThesaurus : Gwenn-ha-Du\n= Gwenn ha Du; Banniel Breizh; Drapeau Breton\nLinked documents : [227 document(s)]\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0559_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0740_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0557_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0556_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0554_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0549_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0764_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0742_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0743_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. Manifesterien evit ar skolioù ha liseoù e Lannarstêr. / [Disanv] (Luc'hskeudennet gant). - - KDSK_SAE_Lodad01B0706_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A0979_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01B0710_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A0977_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1225_P.jpg\n[Foto] Manifestadeg gant tud yaouank o c'houlenn un dazont evit an dud yaouank, dirak Ti-kêr Roazhon. / [Disanv] (Luc'hskeudennet gant). - - KDSK_SAE_Lodad01B0098_P.jpg\n[Foto] Sal emvod. / [Disanv] (Luc'hskeudennet gant). - - KDSK_SAE_Lodad01A1311_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0825_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0826_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0907_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Kinkladurezh. / [Disanv] (Luc'hskeudennet gant). - - KDSK_SAE_Lodad01A1315_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Sal emvod. / [Disanv] (Luc'hskeudennet gant). - - KDSK_SAE_Lodad01B0831_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Sal emvod. / [Disanv] (Luc'hskeudennet gant). - - KDSK_SAE_Lodad01A1317_P.jpg\n[Foto] Savadurioù bras, stalioù, tud o c'hortoz, tud o kerzhout... / [Disanv] (Luc'hskeudennet gant). - - KDSK_SAE_Lodad01B0104_P.jpg\n[Foto] Savadurioù bras, stalioù, tud o c'hortoz... / [Disanv] (Luc'hskeudennet gant). - - KDSK_SAE_Lodad01B0085_P.jpg